Q=4	C=2	SS=0	LS=1	PS=0	DC=1	LC=0	SD=0	BS=3	G0=104	G1=95	G2=59	DLID=az_RU	BODY=Таммүддәтли хидмәтчиләри јаддан чыхармајын | Тәлим\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Арҝентина жест дили Бразилија жест дили Вјетнам Гренландија Данимарка Индонезија Исвеч Колумбија жест дили Конго Литва Маврики креолу Македонија Малта Мексика жест дили Непал Нидерланд Норвеч Сејшел креолу Тувалу Увеа Украјна Фиҹи Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара бенгал бикол бислама болгар варај венда волајта га газах ган гуарани гуахиро гуҹарат гырғыз дреһу дхолуо еве ермәни естон ефик занде зулу ибо иврит илок инҝилис исланд испан италјан каннада каонде каталан кечуа (Анкаш) кечуа (Ајакучо) кечуа (Боливија) кечуа (Куско) кикујју килуба кинјаруанда кирунди кисонге кисси кореја коса крио куангали куанјама латыш лингала лози лувале луганда лунда малагаси малај малајалам маратһ мајја маҹар михе монгол море ндебеле ндонга нзема оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус санго свати себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи тамил татар таҹик тви телугу тетела тигре тсонга тумбука түрк түркмән түркмән (кирил) умбунду урду фарс фин франсыз хорват чех чибемба чилуба чинјанја читонга читонга (Малави) чичева шона јапон јоруба јунан ҝүрҹү Һаити креолу һилигајнон һинд әрәб өзбәк\n«Имандан доған ишиниз, мәһәббәтлә чәкдијиниз зәһмәт... һәмишә јадымыздадыр» (1 САЛОН. 1:3).\nБиринҹи әсрдә бәзиләри һансы хидмәт нөвләриндә иштирак едирди вә онлара неҹә јардым ҝөстәрилирди?\nМүасир дөврдә таммүддәтли хидмәтин һансы нөвләри сизин хошунуза ҝәлир?\nТаммүддәтли хидмәтчиләрә неҹә көмәк едә биләрсиниз?\n1. Павел Јеһоваја фәдакарлыгла хидмәт едәнләрә неҹә јанашырды?\nҺӘВАРИ Павел хош хәбәр наминә зәһмәт чәкәнләри һеч вахт јаддан чыхармырды. О јазмышды: «Атамыз Аллаһ да шаһиддир ки, имандан доған ишиниз, мәһәббәтлә чәкдијиниз зәһмәт вә Ағамыз Иса Мәсиһә олан үмидлә ҝөстәрдијиниз дөзүм һәмишә јадымыздадыр» (1 Салон. 1:3). Һәгигәтән дә, нә гәдәр хидмәт етмәләриндән асылы олмајараг, Јеһова Она сәдагәтлә хидмәт едәнләрин мәһәббәтлә чәкдији зәһмәти һеч вахт унутмур (Ибр. 6:10).\n2. Бу мәгаләдә нәји арашдыраҹағыг?\n2 Истәр кечмишдә, истәрсә дә бу ҝүн бир чох һәмиманлыларымыз Јеһоваја таммүддәтли хидмәт етмәк үчүн бөјүк гурбанлар верибләр. Ҝәлин биринҹи әсрдә бәзиләринин неҹә хидмәт етдикләринә диггәт јетирәк. Һәмчинин мүасир дөврдә таммүддәтли хидмәтин бәзи нөвләрини вә бу хидмәтин мүхтәлиф нөвләриндә оланлары неҹә јадда сахлаја биләҹәјимизи арашдыраг.\nФБИРИНҸИ ӘСРДӘКИ МӘСИҺЧИЛӘР\n3, 4. а) Биринҹи әсрдә бәзиләри неҹә хидмәт едирдиләр? б) Онлар физики тәләбатларыны неҹә өдәјирдиләр?\n3 Иса вәфтиз олунандан дәрһал сонра бүтүн дүнјаја јајылаҹаг бир ишә тәкан верди (Лука 3:21—23; 4:14, 15, 43). Онун өлүмүндән сонра һәвариләри бу тәблиғ ишини ҝенишләндирмәји өз үзәрләринә ҝөтүрдүләр (Һәв. иш. 5:42; 6:7). Филип кими, бәзи мәсиһчиләр Фәләстиндә мүждәчилик едирди (Һәв. иш. 8:5, 40; 21:8). Диҝәрләри исә, Павел кими, јад дијарлара сәјаһәт едирди (Һәв. иш. 13:2—4; 14:26; 2 Кор. 1:19). Онлардан бәзиләри, мәсәлән, Силван (Сила), Марк вә Лука Мүгәддәс Јазыларын јазылмасында иштирак едибләр (1 Пет. 5:12). Елә баҹыларымыз да олуб ки, садиг гардашларымызла чијин-чијинә хидмәт едибләр (Һәв. иш. 18:26; Ром. 16:1, 2). Бу инсанларын зәнҝин һекајәләри бизи Јунанҹа Мүгәддәс Јазылары һәвәслә охумаға тәшвиг едир вә бизә Јеһованын өз хидмәтчиләрини һеч вахт јаддан чыхармадығыны ҝөстәрир.\n4 Бәс еркән таммүддәтли хидмәтчиләр өз хәрҹләрини неҹә өдәјирдиләр? Бәзән һәмиманлылары онлара гонагпәрвәрлик ҝөстәрсә дә вә ја башга ҹүр дәстәк олса да, онлар һеч кимдән һеч нә уммурдулар (1 Кор. 9:11—15). Бәзи һәмиманлылар вә јығынҹаглар өз хошлары илә көмәк әли узадырдылар. (Һәвариләрин ишләри 16:14, 15; Филипилиләрә 4:15—18 ајәләрини оху.) Һәвари Павел вә онун сәјаһәт јолдашлары да өз хәрҹләрини өдәмәк үчүн вахташыры ишләјирдиләр.\nМҮАСИР ТАММҮДДӘТЛИ ХИДМӘТЧИЛӘР\n5. Бир әр-арвад таммүддәтли хидмәтләри барәдә нә дүшүнүр?\n5 Бу ҝүн дә бир чохлары таммүддәтли хидмәтин мүхтәлиф нөвләриндә иштирак едирләр. («Таммүддәтли хидмәтин нөвләри» адлы чәрчивәјә бах.) Онлар сечдикләри хидмәт нөвү һагда нә дүшүнүрләр? Бу суалы онлара версән, бу хидмәтин әсил мүкафат олдуғуна әмин олаҹагсан. Бир нүмунәјә диггәт јетирәк. Даими пионер, хүсуси пионер, хүсуси тәјинатлы мүждәчи вә хариҹдә Бет-Ел хидмәтиндә олмуш бир гардаш бөлүшүр: «Һәјатда вердијим ән дүзҝүн гәрарлардан бири таммүддәтли хидмәти сечмәјимдир. 18 јашым оланда мән сечим гаршысында галмышдым: али тәһсил алым, бүтүн ҝүнү ишләјиб карјера далынҹа гачым, јохса пионер олум. Өз һәјатымдан дејә биләрәм ки, Јеһова Она таммүддәтли хидмәт етмәк үчүн вердијин гурбанлары һеч вахт јаддан чыхармыр. Әҝәр мән бу дүнјада карјера гурсајдым, Јеһованын мәнә вердији баҹарыг вә габилијјәтләри һеч вахт бу ҹүр истифадә едә билмәздим». Онун һәјат јолдашы дејир: «Һәр бир тәјинат мәнә руһани ҹәһәтдән бөјүмәјә көмәк едиб. Елә бир ҝүн олмајыб ки, Јеһованын дәстәјини вә рәһбәрлијини һисс етмәјәк. Әҝәр биз өз раһатчылығымыз үчүн јашасајдыг, чәтин ки, белә хошбәхт олардыг. Таммүддәтли хидмәтдә олдуғумуз үчүн Јеһоваја нә гәдәр шүкр етсәк аздыр». Бәс сиз истәмәздиниз белә һәјатыныз олсун?\n6. Јеһова һәр бир хидмәтчисинә неҹә јанашыр?\n6 Сөзсүз ки, бәзиләринин шәраити һал-һазырда таммүддәтли хидмәтдә олмаға јол вермәјә биләр. Әминликлә дејә биләрик ки, Јеһова онларын ҹанла-башла етдикләри хидмәти гијмәтләндирир. Филимона 1—3 ајәләриндә Павел Колос јығынҹағына саламлар ҝөндәрир вә бәзи баҹы-гардашларын адыны чәкир. (Ајәләри оху.) Павел онлара һәм өз адындан, һәм дә Јеһованын адындан миннәтдарлығыны билдирир. Бу ҝүн сәмави Атамыз сизин дә хидмәтинизи гијмәтләндирир. Бәс сиз таммүддәтли хидмәтдә оланлары неҹә дәстәкләјә биләрсиниз?\n7, 8. Пионерлик өзүнә нәји дахил едир вә јығынҹағын диҝәр үзвләри онлара неҹә дәстәк ола биләрләр?\n7 Биринҹи әсрдәки мүждәчиләр кими, фәдакар пионерләр јығынҹаглар үчүн әсил руһланма мәнбәјидирләр. Онлар һәр ај 70 саат тәблиғ етмәк үчүн чох чалышырлар. Сиз онлара неҹә көмәк едә биләрсиниз?\n8 Шари адлы бир пионер баҹы бөлүшүр: «Пионерләр һәр ҝүн хидмәтдә олдуглары үчүн кәнардан мөһкәм ҝөрүнүрләр. Анҹаг онлар да руһланмаға еһтијаҹ дујурлар» (Ром. 1:11, 12). Бир нечә ил пионер кими хидмәт етмиш бир баҹы јығынҹағындакы пионерләр һагда демишди: «Онларын тәблиғ ишиндә әмәји бөјүкдүр. Буна ҝөрә дә башгалары онлары өз машынлары илә хидмәтә апаранда, јемәјә дәвәт едәндә, бир аз пул вә ја нәсә верәндә буну чох гијмәтләндирирләр. Бу кими шејләрлә онларын гајғысына галдығыны ҝөстәрә биләрсән».\n9, 10. Бәзиләри јығынҹагларындакы пионерләрә неҹә көмәк едирләр?\n9 Пионерләрә хидмәтдә дә дәстәк ола биләрик. Бобби адлы бир пионер дејир: «Һәфтәарасы хидмәтдә әмәкдаша даһа чох еһтијаҹымыз олур». Ејни јығынҹагдан башга бир пионер әлавә едир: «Ҝүнорта вахтлары хидмәтдә әмәкдаш тапмаг мүшкүл мәсәләдир». Һал-һазырда Бруклин Бет-Елиндә хидмәт едән бир баҹы пионерлик етдији илләри хош хатирәләрлә јада салыр: «Машыны олан бир баҹы мәнә демишди: “Нә вахт хидмәтә әмәкдаш тапмадын, хәбәр елә”. Демәк олар ки, пионерлијими онун көмәјилә чатдырырдым». Шари баҹы бир һәссас мәгамы белә ифадә едир: «Субај пионерләр тәблиғдән гајыдандан сонра чох вахт тәк галырлар. Сиз вахташыры олараг субај баҹы-гардашлары аиләви ибадәтинизә дәвәт едә биләрсиниз. Диҝәр ишләрдә дә онлары дәвәт етсәниз, бу, онлара мөһкәм галмаға көмәк едәр».\n10 Тәхминән 50 илдир ки, таммүддәтли хидмәтдә олан бир баҹы субај пионер баҹыларла чијин-чијинә етдији хидмәти јада салараг дејир: «Ағсаггалларымыз бир нечә ајдан бир пионерләрә баш чәкирди. Онлар сағламлығымызла, ишимизлә вә бизи нараһат едән шејләрлә марагланырдылар. Онлар бизә ҹан јандырырдылар. Галдығымыз јерә ҝәлиб нәјәсә еһтијаҹымыз олуб-олмадығы илә марагланырдылар». Јәгин, бу нүмунә сизә Павелин Ефесдә бир аиләли кишинин она ҝөстәрдији гајғыја ҝөрә дедији миннәтдарлыг сөзләрини хатырладыр (2 Тим. 1:18).\n11. Хүсуси пионер кими хидмәт едәнләр һагда нә дејә биләрик?\n11 Елә јығынҹаглар да вар ки, орада хүсуси пионерләр хидмәт едир. Бу баҹы-гардашларын әксәријјәти тәблиғә һәр ај 130 саат сәрф едирләр. Хидмәтә чох вахт сәрф етдикләри вә диҝәр теократик ишләрдә көмәк етдикләри үчүн онларын ишләмәјә чох аз вахтлары галыр вә ја һеч галмыр. Филиал бу таммүддәтлиләрин диггәтләрини хидмәтә ҹәмләјә билмәләри үчүн һәр ај пул сарыдан ҹүзи мигдарда дәстәк олур.\n12. Ағсаггаллар вә диҝәрләри хүсуси пионерләрә неҹә көмәк едә биләрләр?\n12 Бәс хүсуси пионерләрә неҹә дәстәк ола биләрик? Филиалда хидмәт едән вә хүсуси пионерләрлә әмәкдашлыг едән бир ағсаггал бөлүшүр: «Ағсаггаллар онларла, шәраитләри илә марагланмалы, онлара неҹә көмәк едә биләҹәкләринә гәрар вермәлидирләр. Бәзиләринә елә ҝәлә биләр ки, хүсуси пионерләрә пул сарыдан јардым ҝөстәрилдији үчүн һәр еһтијаҹлары өдәнилир, анҹаг баҹы-гардашлар да онлара көмәк әли узада биләрләр». Даими пионерләр кими, хүсуси пионерләр дә хидмәтдә онларла әмәкдашлыг едәнләрә миннәтдардырлар. Бәс сиз бу саһәдә онлара көмәк едә биләрсиниз?\nСӘЈЈАР НӘЗАРӘТЧИЛӘРӘ ДӘСТӘК ОЛУН\n13, 14.. а) Рајон нәзарәтчиләри илә бағлы нәји јаддан чыхармамалыјыг? б) Сәјјар хидмәтдә оланлара сиз неҹә көмәк едә биләрсиниз?\n13 Һамы рајон нәзарәтчиләринә вә онларын һәјат јолдашларына руһән мөһкәм вә шөвглү инсанлар кими бахыр. Дүздүр, бу беләдир, лакин онларын да руһланмаға, хидмәтдә әмәкдаша вә лазыми гәдәр динҹәлмәјә еһтијаҹлары вар. Онлар хәстәләнә, хәстәханаја дүшә, әмәлијјат олуна вә ја мүалиҹә ҝөтүрә биләрләр. Белә вәзијјәтләрдә баҹы-гардашларын онларын тәләбатларыны өдәмәләри, онлара шәхси мараг ҝөстәрмәләри әсил мәлһәм олар. Тәсәввүр етмәк олар, «Һәвариләрин ишләри» китабынын јазычысы «севимли һәким» Лука Павелин вә сәјаһәт јолдашларынын гајғысына неҹә галырды (Колос. 4:14; Һәв. иш. 20:5—21:18).\n14 Сәјјар нәзарәтчиләр вә һәјат јолдашлары ҹан достларына еһтијаҹ дујур вә онлары гијмәтләндирирләр. Бир рајон нәзарәтчиси јазмышды: «Руһланмаға еһтијаҹым оланда достларым һәмишә јанымда олурлар. Онларын вердији суаллар мәнә нараһатчылығымы бөлүшмәјә көмәк едир. Онларын диггәтлә гулаг асмалары белә мәнә бәс едир». Рајон нәзарәтчиләри вә һәјат јолдашлары баҹы-гардашларын ҝөстәрдији гајғыны үрәкдән гијмәтләндирирләр.\nБЕТ-ЕЛ ХИДМӘТИНДӘ ОЛАНЛАРА ДӘСТӘК ОЛУН\n15, 16. Бет-Елдә вә Конгрес залларында хидмәт едәнләр барәдә нә демәк олар вә биз онлара неҹә дәстәк ола биләрик?\n15 Бет-Елдә вә Конгрес залларында хидмәт едәнләр өз филиалларынын әразисиндә Падшаһлыг ишини әмәлли-башлы дәстәкләјирләр. Сизин јығынҹагда вә ја теократик рајонда бет-еллиләр варса, онлары јаддан чыхармадығынызы неҹә ҝөстәрә биләрсиниз?\n16 Ола билсин, онлар Бет-Ел хидмәтинә тәзә-тәзә башлајанда өз евләри, аиләләри вә јахын достлары үчүн дарыхырдылар. Диҝәр бет-еллиләрин вә јени јығынҹағын үзвләринин онларла достлуг етмәси онлары чох севиндирир! (Марк 10:29, 30). Ҝүндәлик иш графикләри онлара јығынҹаг ҝөрүшләриндә иштирак етмәјә вә һәр һәфтә тәблиғдә олмаға имкан верир. Анҹаг бет-еллиләрин һәрдән әлавә тапшырыглары олур. Јығынҹаг буна анлајышла јанашанда, онлары вә ҝөрдүкләри иши гијмәтләндирәндә бунун һамыја фајдасы дәјир. (1 Салоникилиләрә 2:9 ајәсини оху.)\nХАРИҸДӘ ТАММҮДДӘТЛИ ХИДМӘТ ЕДӘНЛӘРӘ ДӘСТӘК ОЛУН\n17, 18. Хариҹи әразиләрдә хидмәт едәнләр һансы хидмәт нөвләриндә чалышырлар?\n17 Хариҹи өлкәдә хидмәт етмәк үчүн тәјинат алан баҹы-гардашлар башга мәтбәх, дил, мәдәнијјәт вә давраныш гајдалары илә үзләширләр. Бу таммүддәтлиләр һансы хидмәт нөвләриндә иштирак едирләр?\n18 Мәсәлән, хүсуси тәјинатлы мүждәчиләр алдыглары хүсуси тәлимләри тәблиғдә бир чохлары илә бөлүшүрләр. Филиал бу хүсуси тәјинатлы мүждәчиләри јашамаг үчүн садә јерлә вә зәрури тәләбатларыны өдәмәк үчүн бир гәдәр пулла тәмин едир. Диҝәрләри исә филиалда вә ја филиал биналарынын, тәрҹүмә офисләринин, Конгрес залларынын, јахуд Падшаһлыг залларынын тикинтисиндә хидмәт едирләр. Онлар да јемәклә, јашамаг үчүн садә јерлә вә диҝәр хидмәтләрлә тәмин олунурлар. Бет-Ел аиләсинин үзвләри кими, онлар да јығынҹаг ҝөрүшләриндә вә тәблиғдә мүнтәзәм иштирак едир, бир чох ҹәһәтдән фајда ҝәтирирләр.\n19. Хариҹдә хидмәт едәнләрлә бағлы нәји јадда сахламалыјыг?\n19 Таммүддәтли хидмәтин бу нөвләриндә оланлары јаддан чыхармадығыны неҹә ҝөстәрә биләрсән? Әввәла јадда сахла ки, онлар үчүн јерли әразинин бәзи јемәкләри јени ола биләр. Буну нәзәрә алараг, онлары дәвәт етмәздән әввәл һансы јемәји хошладыгларыны вә ја нәјин дадына бахмаг истәдикләрини сорушмаг олар. Јерли дили вә мәдәнијјәти өјрәнмәләринә сәбирлә јанашын. Сөзләринизи там баша дүшмәләри үчүн вахт лазым ҝәлә биләр. Онлара сөзләрин дүзҝүн тәләффүзүнү өјрәдә биләрсиниз, чүнки онлар өјрәнмәјә һазырдырлар!\n20. Таммүддәтли хидмәтчиләри јаддан чыхармадығымызы даһа неҹә ҝөстәрә биләрик?\n20 Вахт кечдикҹә евләриндән узагда хидмәт едән таммүддәтли хидмәтчиләр јашлы валидејнләринин гајғысына галмагла бағлы нараһатчылыг кечирә биләрләр. Чох еһтимал ки, мәсиһчи валидејнләр өвладларынын өз тәјинатларында галмаларыны истәјирләр (3 Јәһ. 4). Сөзсүз ки, таммүддәтли хидмәтдә оланлар, еһтијаҹ јаранарса, валидејнләринә гајғы ҝөстәрмәк үчүн әлләриндән ҝәләни едәҹәк, һабелә онларын көмәјинә чатаҹаглар. Бунунла белә, гоншулугда јашајан мәсиһчиләр бу јашлы валидејнләрин гајғысына галмагла, бир нөв, таммүддәтли хидмәтчиләрә көмәк етмиш оларлар. Јаддан чыхармајын ки, таммүддәтли хидмәтчиләр бу дүнјада ҝөрүлән ән ваҹиб ишдә хүсуси тапшырыглары һәјата кечирирләр (Мат. 28:19, 20). Бәс таммүддәтли хидмәтчиләрин валидејнләри көмәјә еһтијаҹ дујарларса, сиз вә јығынҹағыныз онларын һајына јетмәјә һазырсыныз?\n21. Таммүддәтли хидмәтчиләр башгаларынын дәстәјинә вә руһландырмасына неҹә јанашырлар?\n21 Таммүддәтли хидмәти сечәнләр буну мадди мараг үчүн јох, Јеһоваја вә башгаларына даһа чох хидмәт етмәк үчүн едирләр. Онлар етдијиниз һәр бир көмәји гијмәтләндирирләр. Хариҹи өлкәдә хидмәт едән бир баҹы чохларынын һиссләрини әкс етдирән сөзләр дејир: «Башгаларынын һәтта миннәтдарлыг сөзләри ҝөстәрир ки, онлар сәнин һагда дүшүнүр вә ҝөрдүјүн ишләрә ҝөрә севинирләр».\n22. Таммүддәтли хидмәт барәдә нә дүшүнүрсүнүз?\n22 Һәгигәтән дә, Јеһоваја таммүддәтли хидмәт кешмәкешли олса да, мүкафат долу, мәналы, инсаны агил едән һәјат јолудур. Бу, Јеһованын садиг хидмәтчиләрини Онун Падшаһлығы алтында олаҹаг әбәди, севинҹ долу хидмәтә һазырлајан ән јахшы јолудур. Буна ҝөрә дә ҝәлин һәр биримиз таммүддәтли хидмәтдә иштирак едәнләрин «имандан доған [ишини], мәһәббәтлә [чәкдији] зәһмәт»и һеч вахт јаддан чыхармајаг (1 Салон. 1:3).\nТаммүддәтли хидмәтин нөвләри\nДаими пионерләр, адәтән, тәблиғ хидмәтинә ајда 70 саат сәрф едирләр. Онлар ја өз јығынҹагларында, ја да тәләбат олан әразиләрдә хидмәт едирләр.\nХүсуси пионерләр, адәтән, тәблиғ хидмәтинә ајда 130 саат сәрф едирләр. Чох вахт онлар бөјүк тәләбат олан әразиләрә тәјин олунурлар.\nРајон нәзарәтчиләри бир нечә јығынҹаглара хидмәт едирләр. Јығынҹагларын тәблиғ ишинә нәзарәт едир, онлара мүхтәлиф үсулларла дәстәк олурлар.\nБет-Ел аиләсинин үзвләри филиалларда вә ја тәрҹүмә офисләриндә хидмәт едир, әдәбијјатларын һазырланмасында, јахуд филиалын нәзарәт етдији әразиләрә рәһбәрлик ишиндә көмәк едирләр.\nХүсуси тәјинатлы мүждәчиләр, адәтән, хариҹи өлкәләрә тәјин олунурлар. Онларын чоху тәблиғ хидмәтинә ајда 130 саат сәрф едирләр.\nБејнәлхалг програм хидмәтчиләри вә көнүллүләр мүхтәлиф өлкәләрдә филиалларын, тәрҹүмә офисләринин, Конгрес вә Падшаһлыг залларынын тикинтисиндә иштирак едирләр.\nПадшаһлыг залынын тикинтиси үзә хидмәтчиләр Падшаһлыг залларынын тикинтиси илә бағлы тәлим алараг өз өлкәләриндә еһтијаҹ олан диҝәр тикинтиләрдә дә иштирак едир.


Q=0	C=0	SS=0	LS=0	PS=0	DC=0	LC=0	SD=0	BS=2	G0=1	G1=1	G2=1	DLID=az_RU	BODY=Иранлы вундеркин рекорду гырды, гызҹығаз 9 аја бүтүн Гураны әзәбәрләди – Фото\nҸәми 9 ај әрзиндә Гурани Кәрими әзбәрләјән Зөһрә ханымын ән бөјүк арзусу Имам Заман һәзрәтләринин зүһур етмәсидир.\nİyun 13, 2017 - 5:01 PM Хәбәрин коду : 836220 Мәнбә : АБНА – Хәбәр Аҝентлији Link:\nМүсабигәдә нәјә ҝөрә иштирак едәҹәјини ачыглајан 10 јашлы Зөһрә ханым дејир: “Ислами Тәблиғат Тәшкилатынын кечиртдији бу мүсабигәдә илкин јери кәсб едән галибләрә маҝистра диплому тәгдим едиләҹәк. Вә мән истәјирәм бу диплому алам.”\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, Иран Ислам Республикасынын Һәмәдан шәһәриндән олан 10 јашлы Зөһрә ханым күлли Гурани Кәрими 9 ај әрзиндә әзбәрләјиб һифз етмәјә мүвәффәг олмушдур.\nЗөһрә Вәһдәти Әнеш бу ил кечириләҹәк Гурани Кәрим Һафизләринин Бејнәлхалг Мүсабигәсиндә иштирак етмәк нијјәтиндә олдуғуну дејиб.\nГејд едәк ки, Зөһрә ханым бу ил Гуран Елмләри үзрә маҝистра мәрһәләси үчүн кечирилән конкурда иштирак едәрәк истәдији факултәјә гәбул олунуб. Бундан әлавә о өлкә үзрә кечирилән конкурдада иштирак едиб вә истәдији факүлтәјә гәбул олунуб.\nБалаҹа Гуран Һафизи ејни заманда сонрадан гәлб ҹәрраһијјәси үзрә мүтәхәссис олмаг истәдијини билдириб.


Q=8	C=6	SS=2	LS=2	PS=2	DC=0	LC=0	SD=0	BS=0	G0=34	G1=29	G2=15	DLID=az_RU	BODY=Бағышламаг нә демәкдир? | Мүгәддәс Јазылара аид суаллар\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Нидерланд Норвеч Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара африкаанс бислама болгар га газах ган гарачы дили (кирил) (Македонија) гырғыз еве ермәни естон ефик зулу ибан ибо иврит илок инҝилис испан италјан каталан кинјаруанда кирунди кореја коса лингала малагаси малај малајалам мамбве-лунгу маҹар осетин пангасинан папјаменто (Аруба) папјаменто (Күрасао) полјак португал португал (португал) румын рус себуан сепеди серб серб (латын) сетсвана сингал словак словен суаһили тагалог таи татар телугу тив тигре тсонга түрк түркмән фарс фин франсыз хорват чех читонга чичева шона јапон јоруба јунан ҝүрҹү Һаити креолу һауса һилигајнон әрәб\nБағышламаг бизә гаршы сәһв һәрәкәт едәнин ҝүнаһындан кечмәк демәкдир. Аллаһын Кәламында «бағышламаг» кими тәрҹүмә олунан јунан сөзү һәрфи мәнада «бурахмаг» демәкдир. Буну инсанын кимәсә вердији борҹу ҝери истәмәмәсинә аид етмәк олар. Иса Мәсиһ давамчыларына дуа етмәји өјрәдәндә мәһз бу нүмунәни ҝәтирмишди. О демишди: «Ҝүнаһларымызы бағышла, чүнки өзүмүз дә бизә гаршы ҝүнаһ иш тутмуш һәр кәси бағышлајырыг» (Лука 11:4). Рәһмсиз нөкәр мәсәлиндә Иса пејғәмбәр бағышламағы борҹу силмәклә мүгајисә етмишди (Мәтта 18:23—35).\nИнҹиклији арадан галдырмагла вә бизә дәјмиш зәрәрин әвәзини тәләб етмәмәклә биз инсаны бағышламыш олуруг. Мүгәддәс Китабда дејилир ки, бағышламағын әсасында мәһәббәт дурур, чүнки мәһәббәт «она едилән пислијин һесабыны тутмур» (1 Коринфлиләрә 13:4, 5).\nБағышламаг о демәк дејил ки,..\n...сәһвләрә ҝөз јуммалысан. Мүгәддәс Китабда писә јахшы дејән инсан мүһакимә олунур (Әшија 5:20).\n...һеч нә олмамыш кими өзүнү апармалысан. Аллаһ Давуд падшаһын ҝүнаһларыны бағышласа да, ону етдији һәрәкәтләрин нәтиҹәләриндән горумады. Бундан савајы, Аллаһ онун ҝүнаһларыны һәтта гәләмә дә алдырыб (2 Ишмуил 12:9—13).\n...башгалары сәндән истифадә етмәлидир. Тәсәввүр ет кимәсә борҹ пул вермисән, амма о, пулу саға-сола хәрҹләјир вә гајтара билмир. О, чох пешмандыр вә сәндән үзр истәјир. Сән она гаршы кин сахламамагла, һәр дәфә бу сөһбәтә гајытмамагла вә, ола билсин, борҹу тамамилә силмәклә о инсаны бағышламыш олурсан. Анҹаг ејни заманда бир даһа она борҹ пул вермәјәҹәјинә гәрар верә биләрсән (Зәбур 37:21; Мәсәлләр 14:15; 22:3; Галатијалылара 6:7).\n...пешман олмајан инсанын ҝүнаһындан кечмәлисән. Аллаһ биләрәкдән ҝүнаһ ишләјән, сәһвини бојнуна алмајан, төвбә етмәјән вә зәрәр вердији инсанлардан үзр истәмәјән адамы бағышламыр (Мәсәлләр 28:13; Һәвариләрин ишләри 26:20; Ибраниләрә 10:26). Бу ҹүр инсан Аллаһын дүшмәнинә чеврилир. Вә Јараданымыз биздән бағышламадығы инсаны бағышламағы тәләб етмир (Зәбур 139:21, 22).\nБәс әҝәр сәнинлә чох пис рәфтар едән инсан нәинки үзр истәмәк, һеч сәһвини белә, бојнуна алмаг истәмирсә, онда неҹә? Аллаһын Кәламы мәсләһәт ҝөрүр: «Гәзәби бурах, һиддәтдән чәкин» (Зәбур 37:8). Сән һәмин һәрәкәти унутмагла гәзәбин үрәјиндә көк салмасына јол вермәјәҹәксән. Әмин ол ки, Аллаһ о инсаны мүтләг сорғу-суала чәкәҹәк (Ибраниләрә 10:30, 31). Үстәлик, елә бир вахт ҝәләҹәк ки, инди бизи боған һиссләр һәмишәлик бизи раһат бурахаҹаг (Әшија 65:17; Вәһј 21:4).\n...һәр шејә ҝөрә күсүб сонра да бағышламалысан. Елә олур ки, биз кимдәнсә инҹијирик, амма сән демә буна һеч әсас да јох имиш. Мүгәддәс Китабда дејилир: «Күсәјән олма, инҹиклик ахмагларын көксүндә јува салыр» (Ваиз 7:9, һашијә).\nБағышламаға нә дахил олдуғуну унутма. Бағышламагла сән сәһв һәрәкәтә ҝөз јуммурсан вә јахуд һеч нә олмамыш кими давранмырсан, садәҹә оланлары унудурсан.\nБағышламағын фајдасы һаггында дүшүн. Бағышламаг гәлб раһатлығыны горумаға, сәһһәтини јахшылашдырмаға вә севинҹини артырмаға көмәк едәҹәк (Мәсәлләр 14:30; Мәтта 5:9). Ән әсасы исә, сән башгаларыны бағышласан, Аллаһ да сәнин ҝүнаһларыны бағышлајаҹаг (Мәтта 6:14, 15).\nАнлајыш ҝөстәр. Һамымыз ҝүнаһлыјыг (Јагуб 3:2). Кимсә бизим сәһвләримизи бағышлајанда буна чох севинирик. Буна ҝөрә биз дә башгаларынын сәһвләрини бағышламалыјыг (Мәтта 7:12).\nДәрракәли ол. Шикајәт етмәјә сәбәбимиз олса да, Мүгәддәс Китабда јер алан мәсләһәти тәтбиг етмәк јахшы оларды. Орада дејилир: «Бир-биринизә гаршы һәмишә сәбирли олун» (Колослулара 3:13).\nВахт итирмә. Кин сәни әлә алмамыш баҹардығын гәдәр тез бағышла (Ефеслиләрә 4:26, 27).\nМүнасибәтләр Хошбәхтлик вә гәлб раһатлығы Етигад вә ибадәт Мүгәддәс Китаба аид суаллара ҹаваб


Q=0	C=0	SS=0	LS=0	PS=0	DC=0	LC=0	SD=0	BS=1	G0=24	G1=16	G2=5	DLID=az_RU	BODY=Nur-az.com - “АТАСЫНЫН АНАСЫ” ЛӘГӘБИ\n“АТАСЫНЫН АНАСЫ” ЛӘГӘБИ\nӘбу Талиб вә һәмчинин Пејғәмбәрә ән бөјүк руһи көмәк ҝөстәрән Хәдиҹеји-күбра бир һәфтәнин ичиндә дүнјадан көчдүләр\nФАТИМӘНИН (С) АТАСЫНА ГАРШЫ МӘСУЛИЈЈӘТ ҺИССИНИН ҜӨСТӘРИҸИСИ\nҸәнаб Әбу Талибин бир дәрәси варды. Дедиләр ораја ҝедәк. Инди сиз тәсәввүр един, шанлы Мәккәдә исти ҝүнләрдә ҝеҹәләр олдугҹа сојуг олур; јәни дөзүлмәси мүмкүн олмајан вәзијјәт. Бунлар үч ил бијабанларда јашадылар, Аллаһ билир нә гәдәр аҹлыг чәкдиләр, нә гәдәр чәтинлик ҝөрдүләр, нә гәдәр гәм-гүссә ҝөрдүләр. Пејғәмбәрин (с) чәтин дөврләриндән бири орада оланда иди. Бу дөврдә Пејғәмбәримизин мәсулијјәти тәкҹә бир ҹәмијјәти идарә етмәк мәнасында олан рәһбәрлик дејилди. О, чәтинлијә дүшмүш бу инсанларын јанында өз ишини мүдафиә етмәји баҹармалы иди. Билдијиниз кими, вәзијјәт јахшы оланда бир рәһбәрин әтрафына јығышан инсанлар да вәзијјәтдән разы олурлар. Дејирләр Аллаһ атасына рәһмәт етсин ки, бизи белә јахшы вәзијјәтә чыхарыб. Амма чәтинлик ҝөрәндә һамы тәрәддүдә дүшүб дејир ки, о бизи ҝәтирди, биз бу вәзијјәтә дүшмәк истәмирдик.\nƏлбәттә, ҝүҹлү иманлылар дајанырлар. Һәр һалда, бүтүн чәтинликләр Пејғәмбәрин чијнинә дүшмүшдү. Бу әснада, чох чәтин руһи вәзијјәтиндә онун архасы вә үмиди олан ҹәнаб Әбу Талиб вә һәмчинин Пејғәмбәрә ән бөјүк руһи көмәк ҝөстәрән Хәдиҹеји-күбра бир һәфтәнин ичиндә дүнјадан көчдүләр. Чох гәрибә бир һадисә иди. Јәни Пејғәмбәр тәк-тәнһа галды. Индијәдәк бир ишчи групун башчысы олсајдыныз бир топлумун мәсулијјәтинин нә демәк олдуғуну биләрдиниз. Белә бир шәраитдә инсан доғрудан да чарәсиз галыр. Бу шәраитдә Фатимеји-Зәһранын (с) ролуну ҝөрүн. Инсан тарихә бахдыгда бу мәгамлары тапмалыдыр. Лакин тәәссүф ки, белә мәсәләләр үчүн фәсил ајырмырлар.\nФатимеји-Зәһра (с) Пејғәмбәрә бир ана, мүшавир вә тәбиб кими олуб вә бурада она “үммү әбиһа”, јәни атасынын анасы демишләр. Бу, о замана аиддир, јәни алты-једди јашлы бир гызын белә олдуғу бир дөврә. Әлбәттә, әрәб мүһитләриндә вә исти јерләрдә гызлар физики вә руһи ҹәһәтдән даһа тез инкишаф едирләр. Мәсәлән, бизим индики 10-12 јашлы гызларымызын инкишафы гәдәр. Бу, мәсулијјәт һиссидир. Бу, бир ҹаван үчүн өрнәк ола билмәзми: бөһран заманы тез мәсулијјәт һисс едиб, фәалијјәтә башламаг, вүҹудунда олан әзәмәтли потенсиалы хәрҹләмәк, јашы мисал үчүн, 50-и өтмүш вә тәгрибән гоҹалмыш атасынын үзүндән гәм-кәдәр гүбарыны силмәк.


Q=5	C=3	SS=1	LS=1	PS=0	DC=0	LC=0	SD=0	BS=1	G0=111	G1=90	G2=44	DLID=az_RU	BODY=Јеһоваја јајынмадан хидмәт един | Тәлим\nДИЛИ: Aзәрбајҹан (кирил әлифбасы) Јава дили Јапонија жест дили Азәрбајҹан (латын әлифбасы) Америка жест дили Арҝентина жест дили Бразилија жест дили Вјетнам Данимарка Индонезија Исвеч Испанија жест дили Италија жест дили Кирибати Колумбија жест дили Литва Македонија Мексика жест дили Непал Нидерланд Норвеч Перу жест дили Самоа Сејшел креолу Соломон Адалары пиҹини Тувалу Увеа Украјна Финландија жест дили Фиҹи Чили жест дили Чин (мандарин, садәләшдирилмиш) Чин (мандарин, әнәнәви) Чин жест дили албан алман амһара ачоли ајмара батак (тоба) бауле бенгал бикол бислама болгар варај волајта газах ган гуарани гуҹарат гырғыз дреһу дхолуо ермәни естон ефик ибо иврит илок инҝилис исланд исоко испан италјан каннада каталан кечуа (Боливија) кикамба кикујју кинјаруанда кирунди кисси кичуа (Имбабура) кореја крио латыш луганда малагаси малај малајалам маратһ мајја маҹар михе монгол море ндебеле (Зимбабве) олу конзо оромо осетин пангасинан папјаменто (Аруба) папјаменто (Күрасао) полјак португал пәнҹаб румын рунјанкоре рус санго сапотек (Истм) себуан серб серб (латын) сидамо сингал словак словен сотсил сранан-тонго суаһили тагалог таи тамил татар таҹик телугу тив тигре ток-писин тумбука түрк түркмән түркмән (кирил) урду фарс фин франсыз хорват чех читонга (Малави) чичева чуваш шона јао јапон јоруба јунан ҝүрҹү Һаити креолу һауса һилигајнон һинд һири-моту әрәб өзбәк\n«Мәрјәм... [Исаја] гулаг асырды. Мартанын исә башы биш-дүшә бәрк гарышмышды» (ЛУКА 10:39, 40).\nНӘҒМӘ: 94, 134\nМарта вә Мәрјәм бизә һансы нүмунәни гојуб?\nДүнјадан там шәкилдә бәһрәләнмәмәк нә демәкдир?\nАллаһа јајынмадан хидмәт едән Мәсиһин вә Булусун нүмунәсини чохлары неҹә изләјир?\n1, 2. Иса нәјә ҝөрә Мартаны чох истәјирди, амма Мартада һансы чатышмајан ҹәһәт вар иди?\nМҮГӘДДӘС КИТАБДА ады чәкилән Марта барәдә фикирләшәндә ағлыныза нә ҝәлир? Исанын чох истәдији гадынлардан јалныз онун ады чәкилсә дә, Иса башга мөмин гадынлары да, мәсәлән, анасы Мәрјәми, Мартанын баҹысы Мәрјәми дә чох истәјирди (Јәһ. 11:5; 19:25—27). Бәс нәјә ҝөрә Иса Мартаны чох истәјирди?\n2 Иса Мартаны јалныз гонагпәрвәр вә ишҝүзар олдуғуна ҝөрә јох, һәм дә руһани инсан олдуғуна ҝөрә чох истәјирди. О, Исанын тәлимләринә инанырды. Марта Исанын вәд олунмуш Мәсиһ олдуғуна үрәкдән иман едирди (Јәһ. 11:21—27). Ејни заманда, бизим кими, о да гејри-камил иди. Бир дәфә Иса Мартаҝилә гонаг ҝәлмишди. Марта әрк еләјиб Исаја ирад тутду вә деди: «Аға, баҹым мәни тәк гојуб көмәк еләмир, нијә она бир сөз демирсән? Она де ки, дуруб мәнә көмәк етсин». (Лука 10:38—42 ајәләрини охујун.) Бу һадисәдән нә өјрәнирик?\nМАРТАНЫН БАШЫ ГАРЫШЫГ ИДИ\n3, 4. Һансы мәнада Мәрјәм јахшы пај сечмишди вә Марта нәји өјрәнмишди? (Мәгаләнин әввәлиндәки шәклә бахын.)\n3 Марта илә Мәрјәмин гонагпәрвәрлијинин әвәзиндә Иса онлара руһани әнам вермәк истәди. Мәрјәм фүрсәтдән истифадә едиб Бөјүк Устадын ајаглары јанында отурараг онун ағзындан төкүлән ләтиф кәлмәләрә гулаг асыр, билмәдијини өјрәнирди. Марта да баҹысы кими даврана биләрди. Сөзсүз ки, Иса бүтүн диггәтини она вердијинә ҝөрә Мартаны тәрифләјәрди.\n4 Лакин Марта Исаны лајигинҹә гаршыламаг үчүн бишириб-дүшүрүр, башга ишләрин далынҹа гачырды. Амма бүтүн бунлар ону гачагача салмышды вә о, Мәрјәмә әсәбиләшмишди. Иса ҝөрүрдү ки, Марта әлдән-ајагдан ҝедир. Буна ҝөрә дә о, меһрибанҹасына деди: «Марта, сән чох шејә ҝөрә нараһат олуб өзүнү јорурсан». Сонра сөјләди ки, бир хөрәк дә бәс едәр. Ардынҹа Мәрјәми тәрифләјиб деди: «Мәрјәм өзүнә јахшы пај сечиб вә бу, ондан алынмајаҹаг». Јәгин ки, Мәрјәм чох кечмәмиш һәмин ҝүн нә једијини унудаҹагды, анҹаг ешитдији тәрифи вә Исаја диггәтлә гулаг асараг алдығы руһани гиданы һеч вахт унутмајаҹагды. 60 илдән сонра һәвари Јәһја јазмышды: «Иса Марта илә баҹысыны... чох истәјирди» (Јәһ. 11:5). Јәһјанын Аллаһдан илһам алараг јаздығы бу сөзләр ҝөстәрир ки, Марта Исанын мәсләһәтинә гулаг асмыш вә јердә галан илләриндә дә Јеһоваја сәдагәтлә хидмәт етмишди.\n5. Бизим зәманә Мүгәддәс Китабын јазылдығы дөврдән нә илә фәргләнир вә ортаја һансы суал чыхыр?\n5 Мүгәддәс Китабын јазылдығы дөврлә мүгајисәдә индики зәманәдә бизи хидмәтдән јајындыраҹаг шејләр даһа чохдур. «Тарих бојунҹа һәлә һеч вахт бу ҹүр рабитә васитәләри, сүрәтли чап машынлары, шәкилли журналлар, радио, телевизија, филмләр олмајыб... Һәр ҝүн јени-јени шејләр чыхыр... Бу јахынларадәк, бизим ераны фәхрлә “Маарифләнмә ерасы” адландырырдылар. Анҹаг ҝет-ҝедә бу ера бизи маарифләндирмәкдән чох, фикримизи јајындырыр». Бу сөзләр 60 ил бундан әввәл Бирләшмиш Штатларда бир груп тәләбәјә дејилмишди. «Ҝөзәтчи гүлләси» журналынын 1958-ҹи ил 15 сентјабр сајында јазылмышды: «Бу дүнја сонуна јахынлашдыгҹа бизи хидмәтдән јајындыран шејләр дә артаҹаг». Бу сөзләрдә бөјүк һәгигәт вар. Ортаја ваҹиб бир суал чыхыр: ибадәтдән јајынмамаг вә Мәрјәм кими, диггәтимизи руһани шејләрә ҹәмләмәк үчүн нә едә биләрик?\nДҮНЈАДАН ТАМ ШӘКИЛДӘ БӘҺРӘЛӘНМӘЈИН\n6. Јеһованын халгы дүнјадакы технолоҝијадан неҹә бәһрәләнир?\n6 Һәгиги ибадәтин ирәлиләмәси үчүн Аллаһын тәшкилатынын јер үзүндәки һиссәси дүнјадакы технолоҝијадан бәһрәләнир. Мәсәлән, ҝөтүрәк «Јарадылыш фотодрамы»ны. Бу, рәнҝли, сәсли слајдлардан вә һәрәкәтли шәкилләрдән ибарәт иди. Биринҹи Дүнја мүһарибәсиндән әввәл вә мүһарибә дөврүндә бүтүн дүнјада милјонларла инсан бу филмдән тәсәлли алмышды. Белә ки, филмин сонунда Иса Мәсиһин Миниллик Һөкмранлығынын башланмасы вә о заман һөкм сүрәҹәк сүлһ, әмин-аманлыг тәсвир олунурду. Сонралар Падшаһлыг хәбәри радио илә јајымланараг бүтүн дүнјада милјонларла инсана чатдырылырды. Бу ҝүн мүждәнин јајылмасы үчүн компүтер технолоҝијасындан вә Интернетдән истифадә олунур. Беләҹә, ән уҹгар адаларда, еләҹә дә јерин дөрд ҝушәсиндә јашајан инсанлар бу хәбәри ешидир.\nЈол вермәјин ки, ваҹиб олмајан ишләр руһани ишләри сыхышдырсын (7-ҹи абзаса бахын)\n7. а) Дүнјадакы шејләрә алудә олмаг нәјә ҝөрә тәһлүкәлидир? б) Биз ән чох нәјә диггәт етмәлијик? (Һашијәјә бахын.)\n7 Мүгәддәс Китабда хәбәрдарлыг олундуғу кими, дүнјадакы шејләрә чох алудә олмаг тәһлүкәлидир. (1 Коринфлиләрә 7:29—31 ајәләрини охујун.) Һобби, бәдии әдәбијјат, телевизија, ҝәзинти, мағазалары ҝәзиб гијмәтләрлә марагланмаг, ән сон технолоҝија әлдә етмәк, дәблә ајаглашмаг кими шејләрдә пис һеч нә јохдур. Анҹаг мәсиһи диггәтли олмаса, вахтынын чоху белә шејләрә ҝедәҹәк. Сосиал шәбәкәләр, месажлашмаг, електрон почтла мәктублашмаг, дүнјада баш верән һадисәләрлә вә идман хәбәрләри илә тез-тез марагланмаг мәсиһини өз әсири едә биләр (Ваиз 3:1, 6) *. Әҝәр биз өзүмүзә мәһдудијјәт гојмасаг, бир дә ҝөрәҹәјик ки, ваҹиб олмајан шејләр ән ваҹиб иши — Јеһоваја ибадәти көлҝәдә гојуб. (Ефеслиләрә 5:15—17 ајәләрини охујун.)\n8. Дүнјадакы шејләри севмәмәк нәјә ҝөрә ваҹибдир?\n8 Шејтан дүнјаны елә бәзәјиб-дүзәјир ки, бизи ҹәлб етсин вә ибадәтдән јајындырсын. Бу, биринҹи әсрдә дә белә иди, инди дә беләдир (2 Тим. 4:10). Буна ҝөрә дә биз «дүнјадакы шејләри севмәјин» мәсләһәтинә гулаг асмалыјыг. Бу мәсләһәтә ујғун олараг даима өзүмүзү јохлајыб чатышмајан ҹәһәтләримизи дүзәлтсәк, ибадәтдән јајынмајаҹағыг вә сәмави Атамыза севҝимиз бөјүјәҹәк. Онда бизә Аллаһын ирадәсини јеринә јетирмәк даһа асан олаҹаг вә Онун лүтфүнү һеч вахт итирмәјәҹәјик (1 Јәһ. 2:15—17).\nҜӨЗҮНҮЗҮ ТОХ САХЛАЈЫН\n9. Иса Мәсиһ ҝөзлә бағлы нә демишди вә өзү неҹә нүмунә гојмушду?\n9 Исанын Мартаја вердији мәсләһәт онун тәлимләри вә әмәлләри илә мүкәммәл сурәтдә узлашырды. О, шаҝирдләринә нәсиһәт етмишди ки, ҝөзләрини тох сахлајыб Падшаһлыг ишиндән јајынмасынлар. (Мәтта 6:22, 33 ајәләрини охујун.) Исанын нә вар-дөвләти, нә дә ки ев-ешији вар иди (Лука 9:58; 19:33—35).\n10. Иса һансы нүмунәни гојмушду?\n10 Исаны да чох шеј хидмәтдән јајындыра биләрди, лакин о, буна јол вермирди. Хидмәтинин әввәлиндә о, Кәфәрнаһумда вәз етдикдән вә мөҹүзәләр ҝөстәрдикдән сонра ҹамаат јалварыб ону орада сахламаг истәди. Амма Иса деди: «Мән Аллаһын Падшаһлығы һаггында мүждәни башга шәһәрләрә дә чатдырмалыјам, ахы Аллаһ мәни бу иш үчүн ҝөндәриб» (Лука 4:42—44). Иса сөзүнә садиг галыб енинә-узунуна бүтүн Фәләстини ҝәзиб тәблиғ едирди. Камил олса да, о да јорулурду, һәрдән динҹәлмәк истәјирди (Лука 8:23; Јәһ. 4:6).\n11. Иса аилә мәсәләси илә она мүраҹиәт едән кишијә нә деди вә давамчыларына нә барәдә хәбәрдарлыг етди?\n11 Бу һадисәдән бир гәдәр сонра Иса давамчыларына тәгибләрә дөзмәклә бағлы нәсиһәтләр верәркән бир киши онун сөзүнү кәсиб деди: «Устад, гардашыма де ки, мирасы мәнимлә бөлсүн». Амма Иса бу мәсәләјә гарышмады. О деди: «А гардаш, мәни аранызда һакимлик, вәкиллик етмәјә ким гојуб?» Сонра Иса сөзүнә давам етди вә давамчыларына хәбәрдарлыг етди ки, вар-дөвләт арзусу онлары хидмәтдән јајындыра биләр (Лука 12:13—15).\n12, 13. а) Јунан прозелитләрин марағына нә сәбәб олмушду? б) Иса јунанларын хаһишинә неҹә ҹаваб верди?\n12 Исанын һәјатынын сон һәфтәси чох ҝәрҝин иди (Мәт. 26:38; Јәһ. 12:27). О билирди ки, гаршыда ону мәһкәмә вә әзаблы өлүм ҝөзләјир. Һәмчинин онун һәлә ҝөрүләси чох иши вар иди. Мәсәлән, ерамызын 33-ҹү илинин нисан ајынын 9-у базар ҝүнү баш верәнләрә нәзәр салаг. Пејғәмбәрликдә дејилдији кими, Иса годуғун белиндә Јерусәлимә ҝирди вә ҹамаат ону Јеһованын ады илә ҝәлән Падшаһ кими алгышлады (Лука 19:38). Сәһәриси ҝүн Иса мәбәдә ҝәлди вә Аллаһын евиндә өз сојдашларыны сојан аҹҝөз алверчиләри ҹәсарәтлә орадан говду (Лука 19:45, 46).\n13 Јерусәлимдәки ҹамаатын арасында јунан прозелитләр дә вар иди. Исанын һәрәкәтләри онлара чох бөјүк тәсир бағышламышды. Буна ҝөрә дә һәвари Филипдән хаһиш етдиләр ки, онлары Иса илә ҝөрүшдүрсүн. Лакин Иса үчүн һәмин вахт әсас мәсәлә Јеһованын ирадәси јеринә јетирмәк, јәни һәјатыны гурбан вермәк иди. О истәмирди ки, ҹамаат арасында мәшһурлашыб өзүнә һавадар топласын. Сонра Аллаһын дүшмәнләри ону өлдүрмәк истәјәндә һәмин адамлар она гаһмар чыхсын. Бу сәбәбдән о, тезликлә өләҹәјини Андреасла Филипә билдириб деди: «Өз ҹаныны севән ону мәһв едәҹәк, бу дүнјада ҹанына нифрәт едән исә ону әбәди һәјат үчүн горујаҹаг». Иса һәмин јунанларын истәдијини етмәди, әксинә, билдирди ки, онун ардынҹа ҝетмәк истәјәнләр дә өз ҹанларындан кечмәјә һазыр олмалыдырлар. Ејни заманда вәд етди: «Мәнә хидмәт едән адамы Аллаһ шәрәфләндирәҹәк». Чох ҝүман ки, Филип бу үрәкачан сөзләри һәмин јунанлара чатдырды (Јәһ. 12:20—26).\n14. Иса Мәсиһ һәјатында тәблиғ ишини биринҹи јерә гојса да, даһа нәләрә вахт ајырырды?\n14 Исанын фикри-зикри тәблиғ етмәк олса да, о башга ишләрә дә вахт ајырырды. Ән азы бир дәфә тоја ҝетмишди. Һәмин тојда мөҹүзә илә сују шәраба чевирәрәк тој әһлинә севинҹ бәхш етмишди (Јәһ. 2:2, 6—10). О, һәмчинин јахын достлары вә мүждә илә марагланан адамларла шам едирди (Лука 5:29; Јәһ. 12:2). Ән ваҹиби исә дуа етмәјә, тәкликдә галыб дүшүнмәјә вә истираһәт етмәјә вахт ајырырды (Мәт. 14:23; Марк 1:35; 6:31, 32).\nҺӘР ҸҮР ЈҮКҮ КӘНАРА АТЫН\n15. Һәвари Булус һансы мәсләһәти вермишди вә өзү һансы нүмунәни гојмушду?\n15 Һәвари Булус мәсиһи һәјатыны јарыша бәнзәдәрәк јазмышды: «Һәр ҹүр јүкү... кәнара атаг». (Ибраниләрә 12:1 ајәсини охујун.) Булус тәблиғ етдији шејләрә өзү дә әмәл едирди. О, мәшһур вә варлы дин хадими ола биләрди, анҹаг даһа ваҹиб шејләрин хатиринә бундан әл чәкди. Булус Сурија, Кичик Асија, Македонија вә Јәһудијјәни ҝәзиб долашараг мүждәни тәблиғ едирди. О, ҝөзүнү ҝөјдә јашамаг үмидинә тикмишди. О јазырды: «Архада галан шејләри унудуб, ирәлидәки шејләрә ҹан атараг... ҝөјләр дәвәти мүкафатына доғру гачырам» (Филип. 1:10; 3:8, 13, 14). Булус субај олмағындан истифадә едәрәк јајынмадан Ағаја хидмәт едирди (1 Кор. 7:32—35).\n16, 17. Истәр субај, истәрсә дә евли мәсиһиләр һәвари Булусун гојдуғу нүмунәни неҹә изләјә биләрләр? Нүмунә чәкин.\n16 Һәвари Булус кими, Аллаһын диҝәр хидмәтчиләри дә субај галырлар ки, өзләрини бүтүнлүклә Падшаһлыг ишинә һәср етсинләр (Мәт. 19:11, 12). Белә ки, аиләли мәсиһиләрлә мүгајисәдә субај мәсиһиләрин өһдәсинә аз иш дүшүр. Истәр субај олсун, истәрсә дә евли, бүтүн мәсиһиләр Аллаһа хидмәт етмәјә мане олан һәр ҹүр јүкү кәнара ата биләрләр. Бунун үчүн онлар вахт апаран вәрдишләрдән әл чәкмәли вә гаршыларына елә мәгсәдләр гојмалыдырлар ки, вахтларынын чохуну хидмәтә сәрф едә билсинләр.\n17 Уелсдән олан Марк вә Клар мәктәби гуртарандан сонра өнҹүл хидмәтинә башладылар вә евләнәндән сонра да бу хидмәти давам етдирдиләр. Марк дејир: «Биз үчотаглы евимизи сатдыг вә јарым ҝүнлүк ишдән чыхыб һәјатымызы даһа да садәләшдирдик ки, бејнәлхалг тикинтидә иштирак едәк». Өтән 20 ил әрзиндә онлар Африкада ибадәт евләринин тикинтисиндә иштирак етмишләр. Бир дәфә онларын 15 доллары галмышды, амма Јеһова онлары дарда гојмамышды. Клар дејир: «Һәр ҝүнү хидмәтдә кечирмәк бизә бөјүк мәмнунлуг верир. Чохлу достлар газанмышыг вә һәлә һеч нәдән корлуг чәкмәмишик. Гурбан вердијимиз шејләр таммүддәтли хидмәтдә дујдуғумуз севинҹлә мүгајисәдә һеч нәдир». Бир чох таммүддәтли хидмәтчиләр бу сөзләрә шәрикдирләр *.\n18. Өзүмүзә һансы суаллары верә биләрик?\n18 Бәс сизин барәниздә нә демәк олар? Әҝәр Падшаһлыг ишинә әввәлки кими һәвәслә јанашмадығынызы, даһа ваҹиб шејләрдән јајындығынызы һисс едирсинизсә, онда неҹә? Бәлкә дә сизә Мүгәддәс Китабы диггәтлә мүталиә етмәк, дәриндән арашдырмаг лазымдыр. Буну неҹә етмәк олар? Бу барәдә нөвбәти мәгаләдә данышаҹағыг.\n^ абз. 7 «Садәлөвһ һәр сөзә инанар» адлы мәгаләјә бахын.\n^ абз. 17 Һәмчинин «Ҝөзәтчи гүлләси» журналынын 2006-ҹы ил 1 март сајында «Һәмишә дүзҝүн давранмаға чалышырдыг» адлы мәгаләдән (рус.) Һејдин вә Меледи Сандерсонун биографијасыны охуја биләрсиниз. Австралијада јашајан бу ҹүтлүк таммүддәтли хидмәтдә иштирак етмәк үчүн ҝәлирли бизнесләрини сатмышдылар. Һиндистанда хүсуси тәјинатлы мүждәчи кими хидмәт едәркән пуллары гуртармышды. Бу заман онларла нә баш вердији барәдә охујун.


Q=1	C=0	SS=0	LS=0	PS=1	DC=0	LC=0	SD=0	BS=2	G0=39	G1=30	G2=18	DLID=az_RU	BODY=Мәсиһи јүзләрлә адам ҝөрүр | Иса пејғәмбәрин һәјаты\nМәсиһи јүзләрлә адам ҝөрүр\nМӘТТА 28:16—20 ЛУКА 24:50—52 ҺӘВАРИЛӘРИН ИШЛӘРИ 1:1—12; 2:1—4\nИСА МӘСИҺ ЧОХЛАРЫНЫН ГАРШЫСЫНДА ПЕЈДА ОЛУР\nИСА ПЕЈҒӘМБӘР ҜӨЈӘ ГАЛХЫР\nИСА МӘСИҺ 120 ШАҜИРДИН ҮЗӘРИНӘ МҮГӘДДӘС РУҺ ТӨКҮР\nИса пејғәмбәр дириләндән сонра он бир һәвариси илә Ҹәлиләдә бир дағда ҝөрүшүр. Орада тәхминән 500 шаҝирд дә вар. Лакин онларын бәзиләри әввәл-әввәл Иса Мәсиһин дирилдијинә шүбһә едирләр (Мәтта 28:17; 1 Коринфлиләрә 15:6). Амма Мәсиһин инди дедији сөзләр онлары инандырыр.\nО, бурада топлашмыш шаҝирдләринә изаһ едир ки, Аллаһ һәм ҝөјдә, һәм дә јердә бүтүн һакимијјәти она вериб. О, шаҝирдләринә бујурур: «Ҝедин вә бүтүн халгларын ичиндә шаҝирд һазырлајын, онлары Ата, Оғул вә мүгәддәс руһ ады илә вәфтиз един, сизә әмр етдијим һәр шејә риајәт етмәји онлара өјрәдин» (Мәтта 28:18—20). Бәли, Иса Мәсиһ дириләндән сонра да мүждәчилик иши илә марагланыр.\nШаҝирд һазырламаг тапшырығыны кишиләр, гадынлар, ушаглар, бир сөзлә, Иса Мәсиһин бүтүн давамчылары алыр. Дүздүр, әлејһдарлар тәблиғ вә тәлим ишини дајандырмаға чалышаҹаглар, бунунла белә, Мәсиһ шаҝирдләрә тохтаглыг верир: «Ҝөјдә вә јердә бүтүн һакимијјәт мәнә верилиб». Бәс бу, онлар үчүн нә демәкдир? О дејир: «Мән бу дөврүн јекунуна кими һәмишә сизинләјәм». Иса Мәсиһ демир ки, хош хәбәрин тәблиғиндә иштирак едәнләрин һамысына мөҹүзәләр ҝөстәрмәк габилијјәти верәҹәк. Анҹаг мүгәддәс руһу һамыја верәҹәк.\nИса Мәсиһ дириләндән сонра 40 ҝүн әрзиндә шаҝирдләринә ҝөрүнүр. О, мүхтәлиф ҹисмани бәдәнләр алыр вә онлара сағ олдуғуну бир чох данылмаз сүбутларла ҝөстәрир. Үстәлик, онлара Аллаһын Падшаһлығы һаггында ҝөстәришләр верир (Һәвариләрин ишләри 1:3; 1 Коринфлиләрә 15:7).\nҜөрүнүр, һәвариләр һәлә дә Ҹәлиләдәдир. Иса пејғәмбәр онлара Јерусәлимә гајытмағы тапшырыр. Онларла шәһәрдә ҝөрүшәндә белә дејир: «Јерусәлимдән узаглашмајын, Атамын вердији вә мәндән ешитдијиниз вәдин һәјата кечмәсини ҝөзләјин. Чүнки Јәһја су илә вәфтиз едиб, сиз исә бир нечә ҝүндән сонра мүгәддәс руһла вәфтиз едиләҹәксиниз» (Һәвариләрин ишләри 1:4, 5).\nСонрадан Иса пејғәмбәр јенә һәвариләринә ҝөрүнүр. О, онлары Зејтун дағынын шәрг јамаҹында јерләшән Бејтанијјәјә апарыр (Лука 24:50). О ҝедәҹәји илә бағлы онлара чох шеј данышса да, онлар һәлә дә Падшаһлығын јер үзүндә олаҹағыны дүшүнүрләр (Лука 22:16, 18, 30; Јәһја 14:2, 3).\nҺәвариләр Иса Мәсиһдән сорушурлар: «Аға, Исраилдә падшаһлығы инди бәрпа едәҹәксән?» О ҹаваб верир: «Дөврләри вә тарихләри тәјин етмәк јалныз Атанын ихтијарындадыр, сизин бунлары билмәјинизә ҝәрәк јохдур». Сонра онларын нә етмәли олдугларыны јенә вурғулајараг дејир: «Мүгәддәс руһ үзәринизә ҝәләндә сиз гүввәт алаҹагсыныз вә Јерусәлимдә, бүтүн Јәһудијјәдә вә Сәмәријјәдә, һәтта јерин уҹгарларынадәк мәним шаһидим олаҹагсыныз» (Һәвариләрин ишләри 1:6—8).\nҺәвариләр Зејтун дағында оларкән дирилмиш Иса Мәсиһ онларын ҝөзү гаршысында ҝөјә галхмаға башлајыр вә булуд ону өртүб ҝизләдир. Иса Мәсиһ индики ҹисмани бәдәнини тәрк едиб руһани варлыг кими ҝөјә галхыр (1 Коринфлиләрә 15:44, 50; 1 Бутрус 3:18). Һәвариләр һәлә дә ҝөзләрини ҝөјә дикиб бахаркән јанларында ҹисмани бәдән алмыш ики ағ либаслы мәләк пејда олур. Онлар дејирләр: «Еј ҹәлиләлиләр! Нијә дуруб ҝөјә бахырсыныз? Сиздән ҝөјә ҝөтүрүлән бу Исанын ҝөјә неҹә ҝетдијини ҝөрдүнүзсә, елә дә ҝери ҝәләҹәк» (Һәвариләрин ишләри 1:10, 11).\nИса пејғәмбәр јер үзүнү тәмтәраглы сурәтдә јох, сакитҹә, јалныз садиг давамчыларынын мүшајиәти илә тәрк едир. Ејнилә, онун ҝәлиши дә тәмтәраглы шәкилдә олмајаҹаг. Онун ҝәлишини вә Падшаһ кими һүзуруну јалныз садиг давамчылары дәрк едәҹәк.\nҺәвариләр Јерусәлимә гајыдырлар. Нөвбәти ҝүнләр әрзиндә онлар, диҝәр шаҝирдләр, о ҹүмләдән Иса пејғәмбәрин анасы Мәрјәм вә гардашлары бир јерә јығышырлар (Һәвариләрин ишләри 1:14). Онлар арамсыз дуа едирләр. Дуаларынын мөвзусундан бири дә јенидән он ики һәвари олмалары үчүн Јәһуда Искәрјутун әвәзинә бир һәвари сечмәкдир (Мәтта 19:28). Онлар истәјирләр ки, сечәҹәкләри шаҝирд Иса Мәсиһин фәалијјәтинин вә дирилмәсинин шаһиди олан адам олсун. Аллаһын фикрини өјрәнмәк үчүн пүшк атырлар. Бу, Мүгәддәс Китабда гәләмә алынан сонунҹу пүшкатмадыр (Зәбур 109:8; Мәсәлләр 16:33). Пүшк Мәттијаја дүшүр вә о, он бир һәваринин сырасына дахил едилир. Мәттија Иса Мәсиһин тәблиғ етмәјә ҝөндәрдији 70 шаҝирддән бири иди (Һәвариләрин ишләри 1:26).\nЕрамызын 33-ҹү илиндә, Иса Мәсиһ Аллаһын дәрҝаһына галхандан он ҝүн сонра јәһудиләрин Әллинҹи ҝүн бајрамы башлајыр. Тәхминән 120 шаҝирд Јерусәлимдә бир евин үст мәртәбәсиндә топлашыр. Гәфләтән ҝүҹлү бир күләк әсирмиш кими, ҝөјдән бир сәс ҝәлир вә отурдуглары евин һәр тәрәфинә јајылыр. Аловун дилләринә бәнзәјән бир шеј онлара ҝөрүнүр, парчаланараг һәр биринин үзәринә гонур вә шаҝирдләр мүхтәлиф дилләрдә данышмаға башлајырлар. Бәли, Иса Мәсиһ вәд етдији кими, мүгәддәс руһу онларын үзәринә төкүр (Јәһја 14:26).\nИса Мәсиһ Ҹәлиләдә јерләшән бир дағда һансы ҝөстәришләри верир вә орада кимләр олур?\nИса пејғәмбәр дирилдикдән сонра шаҝирдләринә нечә ҝүн әрзиндә ҝөрүнүр вә о, нә едир?\nҺансы мәнада Иса Мәсиһ ҝетдији кими ҝери гајыдаҹаг?\nЕрамызын 33-ҹү илинин Әллинҹи ҝүн бајрамында нә баш верир?


Q=4	C=2	SS=0	LS=1	PS=1	DC=0	LC=0	SD=0	BS=1	G0=57	G1=41	G2=22	DLID=az_RU	BODY=Сәмада филиал | Индонезија бу ҝүн\nОфисләр 31-ҹи мәртәбәдәдир\n2008-ҹи илдә Индонезијада тәблиғчиләрин ән јүксәк сајы 21 699 нәфәрә чатды. Филиал биналарында демәк олар ки, бош јер галмамышды. Һәмчинин биналар гадаға дөврүндә тикилдији үчүн уҹгар әразидә јерләширди. Ајдын мәсәләдир ки, һәм Ҹакартаја јахын, һәм дә даһа бөјүк филиала еһтијаҹ вар иди.\nТәхминән ики илдән сонра гардашлар әввәлки филиалдан тамамилә фәргләнән мүлк — Ҹакартанын мәркәзинә јахын әразидә сон дәрәҹә мүасир 42 мәртәбәли офис гүлләсинин 31-ҹи мәртәбәсини сатын алдылар. Даһа сонра тәхминән 80 бејтеллинин јашамасы үчүн јахынлыгдакы бинанын 12 мәртәбәсини, һәмчинин тәсәррүфат шөбәләри үчүн бешмәртәбәли бина алдылар.\nБејтелин мәнзилләри 12 мәртәбәдә јерләшир\nМүхтәлиф өлкәләрдән олан иншаатчы гардашлар јерли подратчыларла бирликдә ишләјәрәк офисләрдә вә мәнзилләрдә јенидәнгурма ишләри апардылар. Иншаат нәзарәтчиси олан Даррен Берг дејир: «Јеһова һәлледилмәз проблемләрдән чыхыш јолу тапмаға дәфәләрлә көмәк еләди. Мисал үчүн, биз чиркли суларын мүасир тәмизләјиҹи гурғусуну гурашдырмаг истәјирдик, амма бу технолоҝија мәмурлара јад олдуғу үчүн онлар буна разылыг вермәдиләр. Онда мүһәндис олан јерли бир гардаш бу мәсәлә илә бағлы баш мәмура мүраҹиәт етди. Мәмур дәрһал тәклифимизи гәбул етди вә билдирди ки, гардашларын мәсләһәтинә тамамилә етибар едир».\n«Биз артыг ҝизләнмирик. Јеһованын Шаһидләри инди инсанларын диггәт мәркәзиндәдир. Һамы ҝөрүр ки, биз бурадајыг вә ҝетмәк нијјәтиндә дејилик»\n2015-ҹи ил февралын 14-ү јени филиал биналары Јеһоваја һәср олунду. Рәһбәрлик Шурасынын үзвү III Ентони Моррис һәср олунма мәрузәси илә чыхыш етди. Филиал комитәсинин үзвү Винсент Винтанто Ипикусума дејир: «Филиалымыз инди нүфузлу әразидә, Индонезијанын ән апарыҹы ширкәтләринин арасында јерләшир. Биз артыг ҝизләнмирик. Јеһованын Шаһидләри инди инсанларын диггәт мәркәзиндәдир. Һамы ҝөрүр ки, биз бурадајыг вә ҝетмәк нијјәтиндә дејилик».\nФилиал комитәсинин үзвләри (солдан саға): Буди Синтоза Лим, Винсент Винтанто Ипикусума, Лотар Миһанг, Һидејуки Мотој\n«Бура тәблиғ сарыдан ҹәннәтдир!»\nСон илләр әрзиндә дүнјанын дөрд бир јанындан ҝетдикҹә даһа чох Јеһованын Шаһиди Индонезијаја көчмәјә башлајыб. Лотар Миһанг бөлүшүр: «Бизим өлкәмиз кими өлкәләрдә хариҹдән ҝәлән баҹы-гардашларын ролу бөјүкдүр. Онлар јығынҹагларымыза тәҹрүбә, јеткинлик вә шөвг ҝәтирир, бејнәлхалг гардашлығын гәдрини билмәјә көмәк едирләр». Бәс онлары көчмәјә нә тәшвиг едиб? Һансы бәһрәләри бичибләр? Ҝәлин ҝөрәк өзләри нә дејир.\nТәләбат олан әразидә хидмәт едәнләр\n1. Ҹанин вә Дан Мур\n2. Менди вә Стүард Уилјамс\n3. Кејси вә Ҹејсон Ҝибс\n4. Мери (габагда сағда) вә Такаһиро Акијама (архада сағда)\nАмерикадан олан Ҹејсон вә Кејси Ҝибс бөлүшүр: «Биз “Иллик фәалијјәт” китабындан тәблиғчиләрин әһалијә нисбәтини арашдырдыг вә ҝөрдүк ки, Индонезија тәблиғчиләрин сајынын әһалијә нисбәтдә аз олан өлкәләр сырасындадыр. Сонра тәләбат олан әразидә хидмәт етмиш достларымыздан бәзиләри бизә билдирди ки, Индонезијада бөјүк потенсиал вар. Биз дә Индонезија филиалына зәнҝ еләдик, гардашлар бизә Балијә ҝетмәји мәсләһәт ҝөрдүләр. Индонезијада инҝилис саһәсиндә һәлә тәзә-тәзә тәблиғ башландығы үчүн вахт итирмәдән бу ишә өз төһфәмизи верә биләрдик. Ора бир иллик ҝетмәјә планлашдырмышдыг, анҹаг үч илдир ки бурадајыг. Тәблиғ етдијимиз инсанларын чоху Јеһованын Шаһидләри һагда илк дәфәдир ешидирләр. Бурада хидмәт әла ҝедир!»\nАвстралијадан олан Стүард вә Менди Уилјамс адлы ортајашлы әр-арвад дејир: «Һәгигәтә сусајан инсанлары тапмаг истәдијимиз үчүн Индонезијаја көчмәк гәрарына ҝәлдик. Биз Малангда (Шәрги Јава) хош хәбәрә һәвәслә гулаг асан јүзләрлә инҝилисдилли тәләбәләрлә таныш олдуг. Бизим jw.org сајтымыз онларын чох хошуна ҝәлди! Бурада хидмәт адама зөвг верир!»\nЈогјакартада (Јава адасы) өнҹүллүк едән Такаһиро вә Мери Акијама хатырлајыр: «Бурада өзүмүзү Јапонијадакы евимиздән даһа тәһлүкәсиз һисс едирик. Инсанлар меһрибан вә нәзакәтлидир. Чохлары, хүсусән дә ҹаванлар, диҝәр динләрә мараг ҝөстәрирләр. Бир дәфә иҹтимаи шаһидлик масасында дураркән ҹәми беш саата 2600 журнал пајладыг».\nЈашы әллини һагламыш Дан вә Ҹанин Мур адлы әр-арвад дејир: «Тәблиғ едәркән инсанлар башымыза топлашыр. Биз онлара ҝүлүмсәјирик, онлар да бизә. Әввәлҹә онлар мараг хатиринә јахынлашыр, сонра бу мараг әмәлли-башлы һәвәсә чеврилир, сонра исә севинҹләри јерә-ҝөјә сығмыр. Онлара Мүгәддәс Китабдан һансыса ајәни охујанда бәзиләри дејир: “Олар, буну көчүрүм?” Аллаһын Кәламындакы һикмәт онлары валеһ едир. Бир илдир ки бурадајыг, амма каш чохдан ҝәләрдик. Биз јени тәблиғ саһәләринин ахтарышында идик вә ахтардығымызы тапдыг!»\nМисја вә Кристина Биренс 2009-ҹу илдә хүсуси тәјинатлы мүждәчи кими бура ҝәлиб вә һал-һазырда сәјјар хидмәтдәдирләр. Онлар дејир: «Һәтта ән мүһафизәкар мүсәлманларын јашадығы әразиләрдән бири олан Мадура адасында (Шәрги Јава) хош хәбәрә елә һај верирләр, ҝәл ҝөрәсән! Инсанлар машынларыны сахлајыб биздән журнал истәјир. Бәзиләри дејир: “Өзүм мүсәлман олсам да, сизин журналларынызы севә-севә охујурам. Достларым үчүн дә ҝөтүрә биләрәм?” Бура тәблиғ сарыдан ҹәннәтдир!»\nТарлалар бичинә һазырдыр\n1931-ҹи илдә Франк Рајс Ҹакартаја ҝәләндә Индонезијада тәхминән 60 000 000 инсан јашајырды. Инди Индонезија әһалисинә ҝөрә дүнјада дөрдүнҹү јери тутур. Һал-һазырда бурада әһалинин сајы тәхминән 260 000 000-дур.\nИндонезијада Јеһованын Шаһидләринин сајында да мөһтәшәм артым олуб. 1946-ҹы илдә Икинҹи Дүнја мүһарибәсиндән сонра бурада 10 тәблиғчи вар идисә, бу ҝүн тәблиғчиләрин сајы 26 000-дән чохдур. Бәли, ачыг-ајдын ҝөрүнүр ки, Јеһова бура бол-бол бәрәкәт јағдырыр! 2015-ҹи илин анма мәрасиминдә 55 864 нәфәр иштирак етмишди. Бу, ҝәләҹәк артым үчүн әла потенсиалдыр.\nИса Мәсиһ бәјан етмишди: «Бәли, мәһсул бол, бичинчи исә аздыр. Буна ҝөрә дә бичин Саһибинә јалварын ки, мәһсулу јығмаға бичинчи ҝөндәрсин» (Мәт. 9:37, 38). Јеһованын Индонезијадакы хидмәтчиләри бу сөзләрлә разыдырлар. Онлар адалар өлкәси олан бу әразидә Јеһованын адыны уҹалтмаг үчүн ҹанла-башла чалышмаг әзминдәдирләр (Әшј. 24:15).\nИндонезија: Сәмада филиал


Q=2	C=0	SS=0	LS=2	PS=0	DC=0	LC=0	SD=0	BS=1	G0=35	G1=30	G2=13	DLID=az_RU	BODY=Nur-az.com - Пентагон шефинин ҝенерал Сүлејмани илә ҝөрүш арзусу...\n22 Октјабр 2021\n14 Рәбиүләввәл 1443\n30 Меһр 1400\n12 Октјабр 2014\nПентагон шефинин ҝенерал Сүлејмани илә ҝөрүш арзусу...\nАБШ-ын сабиг мүдафиә назири, Пентагон шефи Леон Панетта Блумберг телевизија шәбәкәси илә сөһбәтиндә АБШ-Иран мүнасибәтләри барәдә данышыб. Панетта пентагона башчылыг етдији дөврдә ишғалчы Исраилин Ирана һүҹум тәхәјјүлүндән вә сионист режимин бу ахмаг фикирдән чәтинликлә узаглашдырылмасындан сөһбәт едиб.\nƏввәлләр Америка Мәркәзи Кәшфијјат Идарәсинин (ҸИА) сонра мүдафиә назири вәзифәсиндә чалышан Панетта АБШ-ын реҝионал мәнафеләри истигамәтиндә бөјүк рол ојнамыш шәхсләрдәндир. Панетта 2009-2011-ҹи илләрдә ҸИА-ја, 2011-2013-ҹү илләрдә Пентагона башчылыг едиб. Панетта бир заман ики партијалы АБШ конгресиндә Ираг үзрә арашдырмалар групунда чалышыб, еләҹә дә милли тәһлүкәсизлик мәркәзиндә мүшавирләр шурасында ишләјиб. Онун Нју-Јорк бурс ишиндә дә фәалијјәтләри олуб. Панеттанын ҸИА-ја башчылыг етдији дөврдә Исраил Ирана һүҹумларла бағлы ахмаг бәјанатлара ара вермирди. Бу мәсәлә АБШ-ын тәһлүкәсизлик мәсәләләриндән сајылырды. Панетта мүдафиә назири оланда АБШ ордусу Ирагда өз ишғалчы һүзуруна рәсми сон гојду.\nЛеон Панетта тәгаүдә чыхдыгдан сонра “дәјәрли мүһарибәләр” ады алтында хатирәләрини чап едиб. Китабда Сурија мәсәләсиндә јанлыш мөвге тутдуғуна ҝөрә президент Обама тәнгид едилир.\nСон ҝүнләрдә Блумберг телеширкәтинин мүхбири Чарли Роз АБШ хариҹи әлагәләр шурасынын гәрарҝаһында панетта илә сөһбәтләшиб. Панетта вәзифәдә олдуғу дөврдә Иранла бағлы бәзи мәсәләләри ачыглајыб. О дејиб ки, Исраили Ирана һүҹум фикириндән дашындырмаг АБШ үчүн чох чәтин олуб. Исраилин өз кәшфијјат хидмәти МОССАД Еһуд Барак вә Бенјамин Нетанјаһуну бу һүҹумун рүсвајчы нәтиҹәләринә инандыра билмәјиб. Һәр һалда МОССАД-ын ортаја гојдуғу дәлилләр Исраилин агрессив башчыларыны бу ахмаг аддымдан сахлајыб. АБШ Исраилә һәгиги һәрби ҝүҹүнү ҝөстәрмәк үчүн хејли тәлаш ҝөстәриб. Сонрадан сионист режим мәтбуатында дәфәләрлә јазылыб ки, Исраилин Ирана һүҹумда аҹизлијинин сүбуту үчүн АБШ мүдафиә назирлији хејли чалышыб.\nМүхбир Панеттадан сорушуб ки, Исраил Ырана һүҹум мәсәләсиндә нә вахта гәдәр АБШ-ы ҝөзләјәҹәк. Панетта дејиб: “Мән мүдафиә назири оланда Исраил белә бир фикирә ҝәлмишди ки, вахт итирилсә вә Иран нүвә силаһы јаратмаг истәсә бу мәгсәдә чата биләҹәк. Исраил Ирана бу имканы вермәк истәмирди. Биз узун сөһбәтләрдән сонра онлары анлатдыг ки, сиз Ыранын ҝөзүнүн алтыны гаралда биләрсиниз, амма ејнән бизим кими нүвә програмынын гаршысыны ала билмәзсиниз. Дүшүнүрәм ки, Исраил бизим аргументләримизи гәбул етди вә гәрар чыхармаг ихтијарыны бизә верди. Онлар инандылар ки, Иран нүвә силаһы јаратмаг истәсә биз аддым атаҹағыг.”\nПанетта мүхбирин Иранла нүвә мүзакирәләринә мүнасибәти барәдә сорушуб. Пенетта дејиб: “Мән мүзакирәләрин алынаҹағына үмид вә дуа едирәм. Мән һәмишә Иранын дүнјадакы нүфузундан горхмушам. Буну етираф едирәм. Мән Иранын Гүдс Гүввәләринин әмәлијјатлары илә јахындан танышам. Чох истәрдим ки, ҝенерал Сүлејмани илә ҝөрүшә билим. Бу мәним арзумдур.”\nПанетта Иранын нүвә програмы илә бағлы билдириб: “Иран чох тәһлүкәли тәрәф-мүгабилдир. Биз бу рәгибә нүвә силаһы јаратмаг имканы вермәмәлијик...”\nСабиг АБШ президенти 2006-ҹы илдә Гүдс Гүввәләринин Ирагдакы апарыҹы гүввәләринин террору илә бағлы ҝөстәриш вермишди. Амма бу гүввәләрин фәалијјәтини тәсдиг едәҹәк сәнәд әлә кечирә билмәдиләр. АБШ нә гәдәр чалышса да Ирагда Иранлы һәрбчи тута билмәди. Амма Ирагдакы бүтүн мәғлубијјәтинин сәбәбләри кими Ислам Ингилабы Кешикчиләри Корпусунун Гүдс Гүввәләрини сәбәб ҝөстәрди. Блумберг мүхбири Панеттаја белә бир суал үнванлајыб ки, еһтимал олан һүҹумда Исраил Иранын ҝөзүнүн алтыны гаралтдыгдан сонра ону нә ҝөзләјир? Америка рәсмиләри бу суал гаршысында һәмишә сусублар, ону ҹавабландырмагдан јајыныблар. Панетта һеч вахт дилә ҝәтирмәјиб ки, Американын һүҹуму Иранын нүвә програмыны әнҝәлләјә биләр. Һансы ки, АБШ-ын Иран әтрафында кифајәт гәдәр һәрби базасы вар. Иран ачыг бәјан едир ки, она гаршы тәҹавүзкар илк аддымда бүтүн АБШ базалары вурулаҹаг. АБШ-ын һәрби аналитик мәркәзләри бу фикирдәдир ки, АБШ Ирана һүҹум етсә планлашдырылмајан иткиләрлә үзләшәҹәк.


Q=9	C=3	SS=3	LS=0	PS=3	DC=3	LC=0	SD=0	BS=0	G0=28	G1=14	G2=2	DLID=az_RU	BODY=Иса Мәсиһ ҝөјә галхыр | Мүгәддәс Китаб һекајәләри\nИса ҝөјә гајыдыр\nИСА дириләндән сонра бир нечә дәфә шаҝирдләринә ҝөрүнүр. Бир дәфә ону 500 шаҝирди ҝөрүр. Һеч билирсән Иса онларла нә һагда данышыр? Аллаһын Падшаһлығы һаггында. Јеһова Исаны јер үзүнә Падшаһлыг һаггында данышмаг үчүн ҝөндәрмишди. Иса дириләндән сонра да буну едир.\nАллаһын Падшаһлығы һаггында өјрәндикләримиз јадындадыр? Бәли, Падшаһлыг Аллаһын ҝөјдә олан һөкумәтидир. Аллаһ Исаны бу Падшаһлығын Падшаһы тәјин едиб. Биз билирик ки, Иса аҹлары дојурур, хәстәләри сағалдыр, һәтта өлүләри дирилдирди. Бунунла о, ҝәләҹәкдә ҝөзәл Падшаһ олаҹағыны ҝөстәрмишди.\nБир фикирләш: Иса ҝөјдә мин ил әрзиндә Падшаһлыг едәндә јер үзүндә шәраит неҹә олаҹаг? Дүздүр, бүтүн јер үзү ҝөзәл Ҹәннәтә чевриләҹәк. Артыг нә мүһарибә, нә ҹинајәт, нә хәстәлик, нә дә өлүм олаҹаг. Биз билирик, бу мүтләг јеринә јетәҹәк. Чүнки Аллаһ јер үзүнү ҹәннәт етмәк, инсанлары да бу ҹәннәтдә јашамаг үчүн јаратмышды. Јеһова Аллаһын лап башланғыҹда Еден бағыны јаратмасынын сәбәби дә елә бу иди. Аллаһын истәјини Иса јеринә јетирәҹәк.\nИсанын ҝөјә гајытмасынын вахтыдыр. О, 40 ҝүн әрзиндә шаҝирдләринә ҝөрүнүб. Артыг онлар Исанын сағ олдуғуна әминдирләр. Амма шаҝирдләри илә видалашмаздан әввәл Иса дејир: ‘Мүгәддәс руһу алмајынҹа Јерусәлимдән ҝетмәјин’. Мүгәддәс руһ Аллаһын тәсирли гүввәсидир. О, әсән күләк кимидир вә шаҝирдләрә Аллаһын истәјини јеринә јетирмәјә көмәк едир. Иса ахырда дејир: ‘Сиз мәним һаггымда дүнјанын ән узаг јерләринә гәдәр тәблиғ едәҹәксиниз’.\nИса бу сөзләри дејәндән сонра ҝөрүнмәмиш бир һадисә баш верир. Шәклә бах, о, ҝөјә галхмаға башлајыр. Сонра Иса булудларын арасында ҝөздән итир вә шаҝирдләри артыг ону ҝөрмүрләр. Иса ҝөјә ҝедир вә орадан давамчыларынын үзәриндә рәһбәрлик етмәјә башлајыр.\n1 Коринфлиләрә 15:3–8; Вәһј 21:3, 4; Һәвариләрин ишләри 1:1–1.


Q=13	C=4	SS=0	LS=8	PS=0	DC=0	LC=0	SD=0	BS=2	G0=11	G1=10	G2=8	DLID=az_RU	BODY=Әкрәм Мәммәд оғлу Мәммәдли — AQRA Elmin İnkişafına Dətsək İctimai Birliyi\nӘкрәм Мәммәд оғлу Мәммәдли\n8 июня, 2013 Таныјырыг таныјаг\nҜөркәмли тарзән, педагог Әкрәм Мәммәдли Азәрбайҹанын гәдим дийары олан Нахчыван шәһәриндә дүнйайа ҝөз ачмышдыр. О, Асәф Зейналлы адына Бакы Дөвләт Мусиги Техникумуну вә Нахчыван Дөвләт университетинин Филолоҝийа факултәсини битирмишдир. Әмәк фәалиййәтинә Азәрбайҹан Дөвләт Филармонийасынын Фикрәт Әмиров адына Маһны вә Рәгс Ансамбылында тарзән кими башламышдыр. Бир нечә ил бу ансамблда чалышдыгдан сонра, о Нахчыван Дөвләт Филармонийасына дәвәт алараг бурада солист–тарзән, дирижор вә бәдии рәһбәр кими узун мүддәт фәалиййәт ҝөстәрмишдир.\nӘкрәм Мәммәдли ҝәнҹ тарзәнләрин йетишдирилмәси үчүн мүәллимликлә йанашы, тәдрис вәсаитләринин йазылмасында да фәал иштирак едир. Бу бахымдан Әкрәм Мәммәдлинин тар үчүн «Етүдләр», «Гамма вә арпеҹиолар» кими тәдрис вәсаитләринин 2005 –ҹи илдә Тәбриз шәһәриндә нәфис шәклидә нәшр олунмасы өнәмли бир ишдир. Сөз йох ки, бу китаблар орта вә али мусиги мәктәбләриндә тәһсил алан тәләбәләр үчүн дәйәрли вә ҝәрәкли вәсаит кими әһәмиййәт кәсб едир.\nӘкрәм Мәммәдлинин «Азәрбайҹан Муғамлары» китабы 2010-ҹу илдә Бакы шәһәриндә «Азәрнәшр » тәрәфиндән, 2012-ҹи илдә исә Тәбриз шәһәриндә нәшр олунур . Бу нәшрләрдә сәнәдшүнаслыг доктору Р. Зөһрабовун йаздығы өн сөздән охуйуруг: “Әкрәм мүәллим классик мусиги инҹиләримиздән олан он дөрд муғамы инструментал шәкилдә өз ифасында нота йазмаг кими шәрәфли бир ишин өһдәсиндән чох баҹарыг вә сәриштә илә ҝәлмишдир.\nӘкрәм Мәммәдлинин һаггында сөз ачдығымыз «Раст», «Забул-сеҝаһ», «Шур», «Чаһарҝаһ», «Һумайун», «Байаты-Шираз», «Шүштәр», «Орта-маһур», «Байаты-Гаҹар», «Шаһназ», «Раһаб», «Байаты-күрд», «Маһур-һинди» вә\n« Хариҹ-сеҝаһ» муғамларынын инструментал нот йазысында һәмин муғамларын характери вә онларын ифа тәрзи садә вә анлашыглы бир дилдә ачыгланыр. Китабда верилмиш «Әлавә ишарәләр һаггында изаһлар» мараглы бир йениликдир. Әввәлки илләрдә чап олунмуш нот йазыларынын һеч бириндә белә изаһлар гейд олунмамышдыр. Ону да демәлийик ки, методики ҹәһәтдән әлавә ишарәләрин изаһы шаҝирд вә тәләбәләр үчүн лазымлы вә мәгсәдәуйғундур.\nӘввәлки инсртументал муғам мәҹмуәләриндә муғамлар сәрбәст йазылараг, метроритмик өлчүдә гейд олунмадығы һалда Әкрәм Мәммәдлинин нот йазыларында өлчүләрин дәйишкәнлийи ҝөстәрилир. Бәли, өлчүләрин дәйишмәсинин гейдә алынмасы методик ҹәһәтдән зәруридир.\nБу китабдакы инструментал муғамларын нот йазысы илк дәфә олараг ориҝинал ачарда, йәни метсосопрано ачарында шәрһини тапмышдыр. Бу ону ҝөстәрир ки, мәҹмуә билаваситә тар чаланлар үчүн нәзәрдә тутулмушдур.\nҺесаб едирик ки, инсртументал муғамлар сәриштәли, йүксәк профессионал сәвиййәли нот йазысына маликдир.\nӘминәм ки, бу китаб тәдрис вәсаити кими муғамларын практики вә нәзәри бахымдан өйрәнилмәси ишиндә дәйәрли олаҹагдыр”.\nӘкрәм Мәммәдлинин ифачылыг репертуарында классиг муғамларымызла йанашы Азәрбайҹан бәстәкарларынын ири һәҹмли инструментал әсәрләри, лириг мусигиләри, еләҹәдә дүнйа бәстәкарларынын әсәрләридә йер тутур.\nӘкрәм Мәммәдли Нахчыван МР Әмәкдар мәдәниййәт ишчиси фәхри адына лайиг ҝөрүлмүш Президент тәгаүдчүсүдүр.\nӘкрәм Мәммәдлини ифасында:\nАна, Орта маһур, Елеҝија, Дәли күр кино филминдән бајатылар, Дан улдузу бир дә мән, Ҹаһарҝаһ, Ана јурдум, Шур муғамы\nAMEA Folklor İnstitutu Elmi Şurasının növbəti iclası keçirilib\nМүһәндис Вагиф Ҹәфәров Кәшфләр, ихтиралар барәдә\nNuğay Xasay oğlu Əliyev\nБахыш сайы: 570\n4Һазырда сајтда оланлар:


Q=5	C=3	SS=1	LS=1	PS=0	DC=1	LC=0	SD=0	BS=1	G0=131	G1=112	G2=56	DLID=az_RU	BODY=Ирадә азадлығындан дүзҝүн истифадә един | Тәлим\nДИЛИ: Aзәрбајҹан (кирил әлифбасы) Јапонија жест дили Австралија жест дили Азәрбајҹан (латын әлифбасы) Алманија жест дили Америка жест дили Ангола жест дили Арҝентина жест дили Боливија жест дили Бразилија жест дили Венесуела жест дили Вјетнам Данимарка Еквадор жест дили Зимбабве жест дили Индонезија Индонезија жест дили Исвеч Испанија жест дили Италија жест дили Квебек жест дили Кирибати Колумбија жест дили Конго Кореја жест дили Куба жест дили Литва Македонија Маҹарыстан жест дили Мексика жест дили Мјанма Непал Нидерланд Ниҝериа пиҹини Норвеч Парагвај жест дили Перу жест дили Полша жест дили Португалија жест дили Румынија жест дили Самоа Словакија жест дили Соломон Адалары пиҹини Тонга Тувалу Уелс Украјна Филиппин жест дили Финландија жест дили Фиҹи Франса жест дили Чехија жест дили Чили жест дили Чин (мандарин, садәләшдирилмиш) Чин (мандарин, әнәнәви) Чин жест дили адангме албан алман амһара африкаанс ајмара баса (Камерун) башгырд бенгал бикол болгар булу варај венда волајта га ган гуарани гуҹарат гырғыз дигорон дуала дхолуо еве ермәни естон ефик занде зулу ибанаг ибо иврит илок инҝилис исланд исоко испан италјан кабре каннада каонде каталан кечуа (Боливија) кикамба кикујју килуба кинјаруанда кирунди кисонге кореја коса куангали куанјама күрд курманҹи (Гафгаз) күрд курманҹи (кирил) ламба латыш лингала лози лувале луганда лунда малагаси малај малајалам мамбве-лунгу маратһ мајја маҹар мбунда мегрел монгол море моту ндебеле ндебеле (Зимбабве) ндонга нзема окпе оромо осетин пангасинан папјаменто (Күрасао) полјак португал пәнҹаб румын рус рус жест дили санго сапотек (Истм) свати себуан сепеди серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) тагалог таи тамил татар таҹик тви телугу тетела тетум (Дили) тив тигре ток-писин тсонга тумбука түрк түркмән урһобо фарс фин фон франсыз хорват чех чибемба чилуба чинјанја читонга читонга (Малави) чичева чуваш шона јао јапон јоруба јунан ҝүрҹү ҹола Һаити креолу Һиндистан жест дили һауса һилигајнон һинд һири-моту әрәб өзбәк\n«Јеһованын руһу һарададырса, орада азадлыг вар» (2 КОР. 3:17).\nНӘҒМӘ: 62, 65\nИрадә азадлығы нәдир?\nГәрарларымызла Јеһованы севдијимизи неҹә ҝөстәрә биләрик?\nБашгаларынын гәрарларына һөрмәтлә јанашдығымызы неҹә ҝөстәрә биләрик?\n1, 2. а) Ирадә азадлығы илә бағлы һансы фикирләр сөјләнилир? б) Мүгәддәс Китабда ирадә азадлығы илә бағлы нә јазылыб вә бу мәгаләдә һансы суаллара ҹаваб вериләҹәк?\nСЕЧИМ гаршысында олан бир гадын достуна белә демишди: «Сән мәнә де неҹә давраным. Мәнә белә даһа раһатдыр, бејними јормаг истәмирәм». Бу гадын Аллаһын она бәхш етдији ирадә азадлығындан истифадә етмәк истәмирди, киминсә она дигтә етмәсинә үстүнлүк верирди. Бәс сиз бу мәсәләјә неҹә јанашырсыныз? Өзүнүз гәрар вермәји севирсиниз, јохса башгаларынын сизин әвәзинизә гәрар вермәсини истәјирсиниз? Бәс ирадә азадлығы дејәндә нә баша дүшүрсүнүз?\n2 Әсрләрдир ки, бу мөвзу мүбаһисә доғурур. Кимсә ирадә азадлығы дејилән бир шејин олмадығыны, һәр шејин Аллаһ тәрәфиндән әввәлҹәдән мүәјјән едилдијини иддиа едир. Бәзиләрининсә фикринҹә әсл ирадә азадлығы одур ки, инсан там сәрбәст олсун, истәдијини етсин. Бу мәсәлә илә бағлы дәгиг мәлумат алмаг үчүн Мүгәддәс Китаба мүраҹиәт етмәк лазымдыр. Чүнки Јеһова Аллаһын инсаны јараданда она ирадә азадлығы, јәни гәрар вермәк баҹарығы вә ихтијары бәхш етдији мәһз орада јазылыб. (Јушә 24:15 ајәсини охујун.) Мүгәддәс Китабда һәмчинин нөвбәти суалларын ҹавабыны тапмаг олар: ирадә азадлығындан неҹә истифадә етмәлијик? Гәрар вермәк мәсәләсиндә Аллаһ бизә нә дәрәҹәдә сәрбәстлик вериб? Гәрарларымызла Јеһованы севдијимизи неҹә ҝөстәрә биләрик? Башгаларынын гәрарларына һөрмәтлә јанашдығымызы неҹә ҝөстәрә биләрик?\nЈЕҺОВА АЛЛАҺДАН ВӘ ИСА МӘСИҺДӘН НҮМУНӘ ҜӨТҮРҮН\n3. Јеһова Аллаһ ирадә азадлығындан неҹә истифадә едир?\n3 Мүтләг ирадә азадлығы јалныз Јеһова Аллаһа мәхсусдур вә О, бу азадлыгдан чох мүкәммәл шәкилдә истифадә едәрәк бизә нүмунә гојур. Мәсәлән, Јеһова исраиллиләри Өзүнә халг сечмишди, онлары Өзүнүн «хүсуси мүлкү» етмишди (Ган. 7:6—8). Бу, тәсадүфи сечим дејилди. Јеһова досту Ибраһим пејғәмбәрә әсрләр әввәл вердији сөзүн үстүндә дуруб онун нәслини өзүнә халг етмишди (Јар. 22:15—18). Һәмчинин Јеһова Аллаһ ирадә азадлығындан һәр заман мәһәббәтлә вә әдаләтлә истифадә едир. Онун дөнә-дөнә бүтпәрәстлијә гуршанан исраиллиләри неҹә тәрбијә етдијини буна сүбут кими ҝәтирмәк олар. Исраиллиләр үрәкдән төвбә едәндә Јеһова онлара мәһәббәт вә мәрһәмәт ҝөстәриб демишди: «Мән онлары хәјанәт азарындан сағалдаҹағам. Көнлүм онлары севәҹәк» (Һушә 14:4). Јеһова ирадә азадлығындан башгаларынын рифаһы үчүн истифадә етмәклә бизә ҝөзәл нүмунә гојур!\n4, 5. а) Јеһованын ирадә азадлығы бәхш етдији илк варлыг ким олуб вә о, бу азадлыгдан неҹә истифадә едиб? б) Һәр биримиз өзүмүзә һансы суалы вермәлијик?\n4 Јеһова Аллаһ јаратдығы шүурлу варлыглара да ирадә азадлығы бәхш едиб. Бу әнамы алан илк варлыг Аллаһын илкин Оғлу, «ҝөзәҝөрүнмәз Аллаһын бәнзәри» олан Иса Мәсиһ олмушду (Кол. 1:15). Иса һәлә ҝөјдә икән бу азадлыгдан дүзҝүн истифадә едәрәк Атасына садиг галмыш вә Шејтанын үсјанына гошулмамышды. О, јердә јашајанда да дүзҝүн сечим етмиш, Аллаһын гаты дүшмәнинин сынағындан үзүағ чыхмышды (Мәт. 4:10). Өлүмүндән әввәлки ҝеҹә Иса өз һәрарәтли дуасында Атасынын ирадәсини јеринә јетирмәјә гәти гәрарлы олдуғуну билдирәрәк демишди: «Ата, әҝәр истәјирсәнсә, бу ҹамы мәндән узаглашдыр. Фәгәт гој мәним јох, Сәнин истәдијин кими олсун» (Лука 22:42). Ҝәлин биз дә Исадан нүмунә ҝөтүрәрәк ирадә азадлығындан Јеһова Аллаһын адыны уҹалтмаг вә Онун ирадәсини јетирә јетирмәк үчүн истифадә едәк. Доғруданмы бу, мүмкүндүр?\n5 Тәбии ки! Биз Иса Мәсиһ кими даврана биләрик, чүнки биз дә Аллаһын бәнзәриндә јаранмышыг (Јар. 1:26). Лакин бир шеји нәзәрә алмалыјыг ки, Јеһовадан фәргли олараг бизим ирадә азадлығымыз нисбидир. Аллаһын Кәламында гејд олунур ки, инсанын азадлығы мәһдуддур вә о, Јеһованын мүәјјән етдији чәрчивә дахилиндә һәрәкәт етмәлидир. Үстәлик, Аллаһ гадыны әринин, ушаглары исә валидејнләринин табечилијинә вериб (Ефес. 5:22; 6:1). Бәс бу чәрчивә дахилиндә ирадә азадлығындан неҹә истифадә едәҹәјик? Бу суала вердијимиз ҹавабдан әбәди һәјатымыз асылыдыр.\nИРАДӘ АЗАДЛЫҒЫНДАН ДҮЗҜҮН ИСТИФАДӘ ВӘ СУИ-ИСТИФАДӘ\n6. Нәјә ҝөрә ирадә азадлығынын мәһдуд олмасы мүтләгдир? Нүмунә чәкин.\n6 Бәс чәрчивәјә салынмыш ирадә азадлығыны азадлыг адландырмаг олармы? Бәли! Белә дүшүнмәјә әсас вар. Әслиндә, бу чәрчивәләр инсаны горујур. Мисал үчүн, тәсәввүр един ки, машынла узаг бир шәһәрә ҝетмәји планлашдырмысыныз. Билсәјдиниз ки, о шәһәрә апаран јолда јол һәрәкәти гајдалары јохдур, ким һансы сүрәтлә, һансы истигамәтдә истәјир машыны идарә едир, һәмин јолда машын сүрәрдиниз? Чәтин ки! Ирадә азадлығынын һамыја фајда ҝәтирмәси үчүн мәһдудијјәтләрин олмасы мүтләгдир. Ҝәлин Мүгәддәс Китабдан бир нечә инсанын нүмунәсини нәзәрдән кечирәк. Бу нүмунәләр ирадә азадлығындан Јеһова Аллаһын гојдуғу чәрчивә дахилиндә истифадә етмәјин нә гәдәр һикмәтли олдуғуну сүбут едир.\n7. а) Адәми һејванлардан фәргләндирән ҹәһәтләрдән бири һансыдыр? б) Адәм ирадә азадлығындан неҹә истифадә етмишди?\n7 Јеһова Аллаһ илк инсан олан Адәмә дә ҝөјдәки шүурлу варлыглара бәхш етдији немәти, ирадә азадлығы бәхш етмишди. Бу бәхшиш Адәмин инстинктлә һәрәкәт едән һејванлардан али варлыг олдуғуну сүбут едирди. Ҝәлин ҝөрәк Адәм ирадә азадлығындан дүзҝүн шәкилдә неҹә истифадә етмишди. Аллаһ һејванлары Адәмдән әввәл јаратмышды. Амма мараглыдыр ки, Јеһова һејванлара ад гојмаг кими шәрәфли бир иши Адәмә тапшырмышды. Аллаһ «онлары инсанын јанына ҝәтирмәјә башлады ки, ҝөрсүн онлары неҹә адландыраҹаг». Адәм һејванлары мүшаһидә едәндән сонра онлара мүнасиб ад верирди. Диггәт јетирин ки, Јеһова бу ишә мүдахилә етмәди вә Адәмин гојдуғу адлары дәјишмәди. Мүгәддәс Китабда дејилир ки, «инсан ҹанлылара нә ад верирдисә, онлар елә дә адланырды» (Јар. 2:19).\n8. Адәм ирадә азадлығындан неҹә суи-истифадә етди вә бу, нә илә нәтиҹәләнди?\n8 Аллаһ Адәмә јер үзүндәки ҹәннәтин сәрһәдләрини ҝенишләндирмәк вә ораны абадлашдырмаг тапшырығы вермишди. Аллаһ она бујурмушду: «Төрәјиб чохалын, бүтүн јер үзүнү долдурун вә она саһиб олун... Ганадлы мәхлугларын вә јердәки диҝәр ҹанлыларын үзәриндә һөкмранлыг един» (Јар. 1:28). Әфсуслар олсун ки, бу шәрәфли иш вә бу азадлыг Адәми гане етмәди. О, Аллаһын гојдуғу сәрһәди ашды, Онун гадаған етдији мејвәни једи. Адәм ирадә азадлығындан суи-истифадә етдији үчүн онун нәсли минилликләрдир ки, әзаб чәкир (Ром. 5:12). Адәмин сәһв гәрарынын һансы нәтиҹәни ҝәтирдији ҝөз габағындадыр. Одур ки, ҝәлин ирадә азадлығындан мәсулијјәтлә истифадә едәк вә Јеһованын гојдуғу чәрчивәдән кәнара чыхмајаг.\n9. Јеһова Аллаһ исраиллиләрә һансы тәклифи етмишди вә онлар бу тәклифә неҹә һај вердиләр?\n9 Адәмлә Һәвванын итаәтсизлији уҹбатындан онларын нәсли камиллији вә әбәди һәјаты итирсә дә, ҝөзәл немәт олан ирадә азадлығындан мәһрум олмады. Буну Аллаһын Исраил халгы илә рәфтарындан ҝөрмәк олар. Јеһова Аллаһ исраиллиләрә бөјүк шәрәф нәсиб етмишди, гулу Муса пејғәмбәр васитәсилә онлара Онун мәхсуси халгы олмағы тәклиф етмишди (Чых. 19:3—6). Исраиллиләр бу тәклифә неҹә һај вердиләр? Онлар Јеһова Аллаһын шәртләрини гәбул едиб Онун халгы олмаға разы олдулар вә бүтүн халг бир ағыздан деди: «Јеһованын бүтүн дедикләринә әмәл едәҹәјик» (Чых. 19:8). Тәәссүф ки, бир мүддәт сонра исраиллиләр ирадә азадлығындан суи-истифадә едиб вердикләри вәдә нахәләф чыхдылар. Ҝәлин онлар кими олмајаг, һәмишә ирадә азадлығындан дүзҝүн истифадә едәрәк Аллаһа бағлы галаг вә Онун мүгәддәс әмрләринә итаәт едәк (1 Кор. 10:11).\n10. Кимләрин нүмунәси ҝөстәрир ки, һәтта гејри-камил инсан белә, ирадә азадлығындан Аллаһы уҹалдан тәрздә истифадә едә биләр? (Мәгаләнин әввәлиндәки шәклә бахын.)\n10 «Ибраниләрә мәктуб»ун 11-ҹи фәслиндә Аллаһа сәдагәтлә хидмәт едән 16 нәфәрин ады чәкилир. Онлар ирадә азадлығындан дүзҝүн истифадә етмиш вә Аллаһын гојдуғу чәрчивәдән кәнара чыхмамышдылар. Бу итаәткарлыг онлара бол немәтләр вә ҝәләҹәјә сарсылмаз үмид бәхш етмишди. Мәсәлән, Нуһ пејғәмбәр ҝүҹлү иман саһиби олдуғуну сүбут етмиш, Аллаһа итаәт едәрәк аиләсинин вә ҝәләҹәк нәслин хиласы үчүн ҝәми тикмишди (Ибр. 11:7). Ибраһим пејғәмбәр вә зөвҹәси Сара Аллаһын бујруғуна бојун әјәрәк Онун вәд етдији дијара јолланмышдылар. Бу сәфәрә чыхандан сонра онларын чичәкләнән Ур шәһәринә гајытмаг имканы олса да, буну етмәмишдиләр. Онлар иман ҝөзләрини Аллаһын вәд етдији шејләрә ҹәмләмишдиләр вә «даһа јахшы бир јерә» ҹан атырдылар (Ибр. 11:8, 13, 15, 16). Муса пејғәмбәр Мисирин ҹаһ-ҹалалындан имтина етди, «ҝүнаһдан мүвәггәти һәзз алмагданса, Аллаһын халгы илә бирликдә әзијјәтә гатлашмағы үстүн тутду» (Ибр. 11:24—26). Ҝәлин биз дә Аллаһын бу садиг бәндәләри кими Онун ирадәсини јеринә јетирәрәк ирадә азадлығындан дүзҝүн истифадә едәк.\n11. а) Ирадә азадлығынын бәхш етдији имканлардан бири һансыдыр? б) Ирадә азадлығындан дүзҝүн истифадә етдијинизи неҹә ҝөстәрә биләрсиниз?\n11 Дүздүр, инсан дүшүнә биләр ки, киминсә онун әвәзинә гәрар вермәси ҹан раһатлығыдыр. Амма бу, ону ирадә азадлығынын бәхш етдији бир имкандан мәһрум едир. Бу барәдә Ганунун тәкрары 30:19, 20 ајәләриндә јазылыб. (Ајәләри охујун.) 19-ҹу ајәдә Аллаһын исраиллиләрин гаршысында гојдуғу сечим барәдә сөз ачылыр. 20-ҹи ајәдән ҝөрүнүр ки, Јеһова онлара Ону нә дәрәҹәдә мөһкәм севдикләрини ҝөстәрмәк имканы верир. Бизим дә гаршымызда сечим вар, биз дә Аллаһа ибадәти сечә биләрик. Ирадә азадлығы бизә Јеһоваја мәһәббәтимизи сүбут етмәк вә Она шәрәф ҝәтирмәк имканы верир. Бунунла биз ирадә азадлығындан ән ҝөзәл шәкилдә истифадә етмиш оларыг!\nИРАДӘ АЗАДЛЫҒЫНДАН СУИ-ИСТИФАДӘ ЕТМӘЈИН\n12. Ирадә азадлығындан һансы шәкилдә истифадә етмәмәлијик?\n12 Тәсәввүр един ки, достунуза баһалы һәдијјә вермисиниз. Сонра хәбәр тутурсунуз ки, о, һәдијјәни зибиллијә атыб, ја да даһа бетәри ондан кимәсә пислик етмәк үчүн истифадә едиб. Онда өзүнүзү неҹә һисс едәрдиниз? Инди тәсәввүр един, Јеһова Аллаһ инсанларын ирадә азадлығындан суи-истифадә едәрәк өзләринә вә башгаларына зијан вурдуғуну ҝөрәндә нә һиссләр кечирир! Мүгәддәс Китабда дејилмишди ки, ахырзаманда инсанлар нанкор олаҹаг (2 Тим. 3:1, 2). Ҝәлин һеч вахт Јеһова Аллаһын вердији бу ҝөзәл немәтдән, ирадә азадлығындан суи-истифадә етмәјәк, әксинә, һәмишә бу әнама ҝөрә Она миннәтдар олаг. Бәс бизә ирадә азадлығындан дүзҝүн истифадә етмәјә нә көмәк едә биләр?\n13. Һансы һаллар мәсиһинин ирадә азадлығындан суи-истифадә етдијини ҝөстәрир?\n13 Һәр бир мәсиһинин достлуг, ҝејим-кеҹим вә әјләнҹә мәсәләсиндә сечим етмәк азадлығы вар. Амма ҹисмани арзуларын ардынҹа гачарыгса вә бу дүнјанын әдәбсиз дәби илә ҝејинәриксә, бу азадлыгдан «пис әмәлләр үчүн пәрдә кими» истифадә етмиш оларыг. (1 Бутрус 2:16 ајәсини охујун.) Тәбии ки, биз ирадә азадлығына «ҹисмани истәкләрин далынҹа дүшмәк үчүн фүрсәт» кими бахмаг истәмирик. Әксинә, вердијимиз гәрарларын «һәр шеји елә един ки, Аллаһ шәрәфләнсин» мәсләһәтинә ујғун ҝәлмәсини истәјирик (Гал. 5:13; 1 Кор. 10:31).\n14. Јеһоваја етибарла ирадә-азадлығы арасында һансы әлагә вар?\n14 Ирадә азадлығындан дүзҝүн истифадә етдијимизи башга неҹә ҝөстәрә биләрик? Јеһоваја ҝүвәнмәклә вә Онун рәһбәрлијинә табе олмагла. Чүнки јалныз О, бизим хејримизә бизи өјрәдә вә ҝетмәли олдуғумуз јолла апара биләр (Әшј. 48:17). Биз Әрәмја 10:23 ајәсиндә јазылан нөвбәти сөзләрин һәгигәт олдуғуну етираф етмәлијик: «Инсанын јолу өз әлиндә дејил, аддымларыны јөнәлтмәк инсанын ихтијарында дејил». Ҝәлин һеч вахт Адәм вә үсјанкар исраиллиләр кими өзүмүзә архајын олмајаг, өз ағлымыза ҝүвәнмәјәк, әксинә, бүтүн гәлбимизлә Јеһоваја етибар едәк (Мәс. 3:5).\nБАШГАЛАРЫНЫН ИРАДӘ АЗАДЛЫҒЫНА ҺӨРМӘТ ЕДИН\n15. Галатијалылара 6:5 ајәсиндәки принсип бизә нәдә көмәк едир?\n15 Азадлығымызы мәһдудлашдыран даһа бир мәгам одур ки, бизим һеч кимин гәрарына мүдахилә етмәк ихтијарымыз јохдур. Биз һамынын ирадә азадлығына һөрмәтлә јанашмалыјыг. Ирадә азадлығы һәр бир инсана бәхш едилдији үчүн ики мәсиһинин һәмишә ејни гәрары вермәси мүмкүн дејил. Бу мәгам бизим давраныш вә ибадәтлә бағлы вердијимиз гәрарлара да аиддир. Галатијалылара 6:5 ајәсиндәки принсипи һеч вахт јаддан чыхармамалыјыг. (Ајәни охујун.) Һәр кәсин өз мәсулијјәт јүкүнү дашыдығыны дәрк едән мәсиһи башгаларынын ирадә азадлығына һөрмәтлә јанашаҹаг.\nҺәр биримизин сечим етмәк ихтијары вар, амма өз фикримизи башгаларына јеритмәк ихтијарымыз јохдур (15-ҹи абзаса бахын)\n16, 17. а) Коринфдәки мәсиһиләр арасында һансы проблем јаранмышды? б) Һәвари Булус мәсәләни неҹә јолуна гојду вә бундан һансы нәтиҹәјә ҝәлирик?\n16 Баҹы-гардашларын виҹдан мәсәләсиндә сечим етмәк ихтијары вар. Ҝәлин Мүгәддәс Китабдан олан бир һадисәнин әсасында ҝөрәк нәјә ҝөрә онларын бу ихтијарына һөрмәтлә јанашмалыјыг. Коринфдәки мәсиһиләр арасында бүтләрә гурбан ҝәтириләндән сонра әт базарында сатылан әти алмагла бағлы мүбаһисә јаранмышды. Бәзиләри белә дүшүнүрдү: «Әслиндә, бүт һеч нәдир, она ҝөрә дә бу әти тәмиз виҹданла јемәк олар». Амма әввәлләр бу бүтләрә ибадәт едәнләр үчүн бу әти јемәк бүтләрә ибадәт етмәк кими бир шеј иди (1 Кор. 8:4, 7). Бу чох ҹидди мәсәлә иди, чүнки јығынҹагда парчаланма јарада биләрди. Һәвари Булус бу мәсиһиләрә мәсәләјә Аллаһын нөгтеји-нәзәри илә бахмаға көмәк етди. Ҝәлин ҝөрәк о, буну неҹә етди.\n17 Әввәла Булус һәр ики тәрәфин нәзәринә чатдырды ки, гида инсаны Аллаһа јахынлашдырмыр (1 Кор. 8:8). Сонра онлары зәифләри јыхмамаг үчүн һүгугларындан еһтијатла истифадә етмәјә сәсләди (1 Кор. 8:9). Виҹданы һәссас оланлара исә бу ҹүр әти јејән диндашларыны мүһакимә етмәмәји мәсләһәт ҝөрдү (1 Кор. 10:25, 29, 30). Әҝәр ибадәтлә бағлы олан бу ҹүр ҹидди мәсәләләрдә һәр бир мәсиһи өз виҹданына әсасән гәрар верә биләрсә, мәҝәр баҹы-гардашларын хырда мәсәләләрдә вердији гәрарлары һөрмәтлә гаршыламалы дејилик? (1 Кор. 10:32, 33).\n18. Ирадә азадлығыны гијмәтләндирдијимизи неҹә ҝөстәрә биләрик?\n18 Јеһова инсанлара ирадә азадлығы бәхш едиб. Бу әнам бизә әсл азадлығы дадмаға көмәк едир (2 Кор. 3:17). Биз Аллаһын бу немәтини чох гијмәтләндиририк, чүнки онун сајәсиндә Аллаһы дәрин мәһәббәтлә севдијимизи сүбут едән гәрарлар веририк. Ҝәлин һәмишә ирадә азадлығындан Аллаһа шәрәф ҝәтирән тәрздә истифадә едәк вә башгаларынын сечим ихтијарына һөрмәтлә јанашаг, бунунла да Аллаһын бәхш етдији бу әнамы гијмәтләндирдијимизи ҝөстәрәк.


Q=7	C=4	SS=2	LS=2	PS=1	DC=1	LC=0	SD=0	BS=7	G0=127	G1=103	G2=46	DLID=az_RU	BODY=«Ҝедин... шаҝирд һазырлајын» | Ҝөзәтчи гүлләси, тәлим нәшри\nҜөзәтчи гүлләси (тәлим нәшри) | Јанвар 2020\nДИЛИ: Aзәрбајҹан (кирил әлифбасы) Chiga Pidgin (West Africa) Јава дили Јап Јапонија жест дили Австралија жест дили Азәрбајҹан (латын әлифбасы) Алманија жест дили Алтај Америка жест дили Арҝентина жест дили Белиз креолу Бразилија жест дили Британија жест дили Валенсија Венесуела жест дили Вјетнам Гваделупа креолу Гватемала жест дили Гренландија Данимарка Еквадор жест дили Замбија жест дили Зимбабве жест дили Индонезија Индонезија жест дили Исвеч Испанија жест дили Италија жест дили Камбоҹа Квебек жест дили Кенија жест дили Кирибати Колумбија жест дили Конго Кореја жест дили Коста-Рика жест дили Куба жест дили Лаос Литва Маврики креолу Македонија Малави жест дили Малта Маршалл Мексика жест дили Мозамбик жест дили Мјанма Непал Ниас Нидерланд Никарагуа жест дили Ниуе Норвеч Палау Панама жест дили Парагвај жест дили Перу жест дили Полша жест дили Понапе Португалија жест дили Раратонга Румынија жест дили Салвадор жест дили Самоа Санҝир Сејшел креолу Словакија жест дили Соломон Адалары пиҹини Таити Тајван жест дили Тонга Тувалу Увеа Уелс Украјна Филиппин жест дили Финландија жест дили Фиҹи Франса жест дили Хмонг (ағ) Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) Чин жест дили адангме акха албан алман алур ами амһара аракуан аукан африкаанс ачоли ашағы алман ајмара аҹа баса (Камерун) батак (каро) батак (сималунгун) батак (тоба) бауле башгырд бенгал биак бикол бислама болгар булу варај венда волајта га газах газах (әрәб) ган гарачы (Македонија) гарачы (Сербија) гарачы дили (кирил) (Македонија) гарачы дили (Ҹәнуби Јунаныстан) гарифуна гокана гуарани гуахиро гуҹарат гырғыз дамара дигорон дреһу дуала дхолуо еве едо ермәни ермәни (гәрб) есан естон ефик занде зулу ибан ибанаг ибинда ибо иврит игеде идома илок инҝилис исланд исоко испан италјан кабовердиану кабре какчикел кана каннада каонде карен (сго) каталан качин кекчи кечуа (Анкаш) кечуа (Ајакучо) кечуа (Боливија) кечуа (Куско) кикамба киконго кикујју килуба кимбунду кинанде кинјаруанда кипенде кирунди кисонге кисси китуба киче кичуа (Имбабура) кичуа (Чимборасо) кореја коса крио куангали куанјама кјангонде күрд курманҹи күрд курманҹи (Гафгаз) күрд курманҹи (кирил) латыш лаһу ленҹе лингала лози ломве лувале луганда лунда макуа макуа-метто малагаси малај малајалам мам мамбве-лунгу маратһ масатек (Хуаутла) мајја маҹар мбунда мегрел мизо михе миштек (Ҝерреро) монгол море моту навахо нага-куки-чин (һакһа) науатл (Хуастека) науатл (Шимали Пуебла) науатл (мәркәзи) науатл (Ҝерерро) нгангела ндау ндебеле ндебеле (Зимбабве) ндонга нзема нсенга нјанека нјунгве окпе олу конзо оромо осетин пангасинан папјаменто (Күрасао) полјак португал португал (португал) пәнҹаб ронга румын рунјанкоре рус рус жест дили руторо санго сапотек (Истм) сарамаккан свати себуан сена сепеди сепулана серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) сунда тагалог таи тамил тараски татар таҹик тви телугу тетела тетум (Дили) тзелтал тив тлапанек ток-писин тотонак тохолабал трук тсва тсонга тумбука түрк түркмән умбунду урду уруунд урһобо ујғур (кирил) ујғур (әрәб) фанте фарс фин фон франсыз хорват чавакано чангана(Мозамбик) чех чибемба чилуба чинамванга чинјанја читонга читонга (Зимбабве) читонга (Малави) чичева чокве чол чопи чуабо чуваш шона јао јапон јоруба јунан јунан жест дили ҝитонга ҝүрҹү Ҹәнуби Африка жест дили ҹола Һаити креолу Һиндистан жест дили Һондурас жест дили һауса һереро һилигајнон һинд һири-моту әрәб өзбәк өзбәк (латын)\nТӘЛИМ МӘГАЛӘСИ 1\n«Ҝедин... шаҝирд һазырлајын»\n2020-ҸИ ИЛИН АЈӘСИ: «Ҝедин... шаҝирд һазырлајын, онлары... вәфтиз един» (МӘТ. 28:19).\nНӘҒМӘ 79 Онлара мәтин олмағы өјрәдәк\n1, 2. Мәләк сәрдабәјә јахынлашан гадынлара нә дејир вә Иса онлара һансы ҝөстәриши верир?\nЕРАМЫЗЫН 33-ҹү или, нисан ајынын 16-дыр. Дан јери тәзәҹә сөкүлүб. Бир нечә мөмин гадын үрәк ағрысы илә сәрдабәјә доғру ҝедир. Ағалары Иса Мәсиһин ҹәсәди тәхминән 36 саат бундан өнҹә һәмин сәрдабәјә гојулуб. Ҹәсәдә хош ијли отлар вә әтирли јағлар вурмаг үчүн сәрдабәјә јахынлашан гадынлар һејрәтдән донуб галыр. Сәрдабә бошдур! Бир мәләк онлара ҝөрүнүб Исанын дирилдијини дејир вә әлавә едир: «Иса сизин габағынызҹа Ҹәлиләјә ҝедир, ону орада ҝөрәҹәксиниз» (Мәт. 28:1—7; Лука 23:56; 24:10).\n2 Гадынлар сәрдабәдән чыхандан сонра јолда Иса өзү онлара јахынлашыр вә нөвбәти ҝөстәриши верир: «Ҝедин гардашларыма дејин ки, Ҹәлиләјә ҝетсинләр. Орада мәни ҝөрәҹәкләр» (Мәт. 28:10). Ҝөрүнүр, Иса шаҝирдләринә ваҹиб ҝөстәришләр вермәк истәјирди, чүнки дириләндән сонра илк ҝөрдүјү иш шаҝирдләри илә тәшкил етдији бу ҝөрүш иди!\nТАПШЫРЫГ КИМЛӘРӘ ВЕРИЛИБ?\nИса Мәсиһ дириләндән сонра Ҹәлиләдә һәвариләри вә башгалары илә ҝөрүшәндә онлара «ҝедин... шаҝирд һазырлајын» тапшырығыны вермишди (3 вә 4-ҹү абзаслара бахын)\n3, 4. Нәјин әсасында дејә биләрик ки, Мәтта 28:19, 20 ајәләриндә јазылан ҝөстәриш тәкҹә һәвариләрә верилмәјиб? (Үз габығындакы шәклә бахын.)\n3 Мәтта 28:16—20 ајәләрини охујун. Иса Мәсиһ тәшкил етдији ҝөрүшдә шаҝирдләринин һәмин дөврдә ҝөрәҹәји ваҹиб бир иши вурғулајыр. Бу, бизим дә һал-һазырда ҝөрдүјүмүз ишидир. О дејир: «Ҝедин вә бүтүн халгларын ичиндә шаҝирд һазырлајын,.. сизә әмр етдијим һәр шејә риајәт етмәји онлара өјрәдин».\n4 Иса Мәсиһ бу ҝөстәриши тәкҹә 11 һәварисинә вермәјиб. О, бүтүн давамчыларынын тәблиғ етмәсини истәјир. Нәјә ҝөрә буну әминликлә демәк олар? Иса Ҹәлилә дағында шаҝирд һазырламаг ҝөстәришини верәндә орада тәкҹә һәвариләри дејилди. Буну һарадан билирик? Мәләјин гадынлара дедији сөзү хатырлајын: «Ону орада [Ҹәлиләдә] ҝөрәҹәксиниз». Демәли, бу мөмин гадынлар да һәмин ҝөрүшдә иштирак етмишдиләр. Лакин орада башгалары да вар иди.\n5. 1 Коринфлиләрә 15:6 ајәсиндән нә өјрәнирик?\n5 Кимләр? Һәвари Булус Исанын «ејни вахтда беш јүздән чох гардаша» ҝөрүндүјүнү гејд едир (1 Кор. 15:6). Бу һарада баш вермишди? Бир чох сәбәбләрә ҝөрә белә гәнаәтә ҝәлмәк олар ки, Булус Мәтта 28-ҹи фәсилдә бәһс олунан Ҹәлиләдәки ҝөрүшү нәзәрдә тутурду. Бунлар һансы сәбәбләрдир? Илк нөвбәдә, Исанын шаҝирдләринин әксәријјәти Ҹәлиләдән иди. Буна ҝөрә дә бөјүк сајда инсаны Јерусәлимдә киминсә евиндә јох, Ҹәлилә дағында топламаг даһа асан оларды. Икинҹиси, Иса Мәсиһ дириләндән сонра 11 һәвариси илә Јерусәлимдә бир евдә артыг ҝөрүшмүшдү. О, тәблиғ етмәк вә шаҝирд һазырламаг ишини јалныз һәвариләринә тапшырмаг истәсә иди, буну елә орада едә биләрди; онлары, һәмчинин гадынлары вә диҝәрләрини Ҹәлиләјә чағырмазды (Лука 24:33, 36).\n6. Мәтта 28:20 ајәси шаҝирд һазырламаг ишинин бизим дөврүмүзә дә аид олдуғуну неҹә ҝөстәрир вә бу тапшырыг һансы мигјасда јеринә јетирилир?\n6 Иса Мәсиһин бу тапшырығы јалныз 11 һәварисинә вермәдијини ҝөстәрән үчүнҹү ваҹиб сәбәбә нәзәр салаг. О, вердији ҝөстәриши нөвбәти сөзләрлә тамамлајыр: «Мән бу дөврүн јекунуна кими һәмишә сизинләјәм» (Мәт. 28:20). Иса Мәсиһин дедији кими, доғрудан да, бу ҝүн шаҝирд һазырламаг ишиндә чохлу сајда инсан иштирак едир. Бир дүшүнүн, һәр ил 300 000-ә јахын инсан Јеһованын Шаһиди кими вәфтиз олунур вә Исанын шаҝирди олур!\nШаҝирдләримизә Мәсиһин шаҝирди олмаға көмәк етмәк истәјирик\nШаҝирд һазырламаг ишиндә даһа чох бәһрә әлдә етмәк үчүн нә едә биләрик?\n7. Нәји мүзакирә едәҹәјик вә нә үчүн?\n7 Мүгәддәс Китабы өјрәнәнләрин бир чоху инкишаф едир вә вәфтиз олунур. Амма мүнтәзәм дәрс кечдијимиз елә инсанлар да вар ки, Мәсиһин шаҝирди олмаға ҹан атмыр. Өјрәндикләри онларын хошуна ҝәлир, амма вәфтиз олунаҹаг гәдәр инкишаф етмирләр. Әҝәр сиз кимәсә Мүгәддәс Китаб дәрси кечирсинизсә, сөзсүз ки, онун өјрәндикләринә әмәл етмәсинә вә Мәсиһин шаҝирди олмасына көмәк етмәк истәјирсиниз. Бу мәгаләдә шаҝирдин үрәјинә јол тапмағын вә она руһән бөјүмәјә көмәк етмәјин јоллары ҝөстәрилир. Нә үчүн бу мөвзуну арашдырмаг ҝәрәкдир? Чүнки мүәјјән мәгамда дәрси давам етдириб-етдирмәмәклә бағлы гәрар вермәк лазым ҝәлә биләр.\nҮРӘЈӘ ЈОЛ ТАПМАҒА ЧАЛЫШЫН\n8. Нә үчүн бәзән шаҝирдин үрәјинә јол тапмаг чәтин ола биләр?\n8 Јеһова истәјир ки, инсанлар Она севҝидән ирәли ҝәләрәк ибадәт етсинләр. Буна ҝөрә дә мәгсәдимиз шаҝирдләримизә Јеһова үчүн чох дәјәрли олдугларыны вә Јеһованын онлары чох севдијини баша салмагдыр. Истәјирик ки, онлар Јеһованын «јетимләрә ата, дул гадынлара арха» олдуғуну ҝөрсүнләр (Зәб. 68:5). Шаҝирдләриниз Јеһованын онлары севдијини дәрк етсәләр, үрәкләриндә Она гаршы севҝи ојанаҹаг. Бәзи шаҝирдләр үчүн Јеһоваја севән Ата кими јанашмаг чәтиндир, чүнки һеч вахт доғма аталарындан мәһәббәт вә нәвазиш ҝөрмәјибләр (2 Тим. 3:1, 3). Буна ҝөрә дә дәрс кечәркән Јеһованын ҝөзәл хүсусијјәтләрини вурғулајын. Шаҝирдә изаһ един ки, севән Аллаһ онун әбәди һәјат алмасыны истәјир вә бу јолда она көмәк етмәјә һазырдыр. Бәс даһа нә етмәк олар?\n9, 10. Дәрси һансы китабларла кечмәлијик вә нәјә ҝөрә?\n9 «Мүгәддәс Китаб тәлимләри» вә «Аллаһын мәһәббәтиндән һеч вахт ајрылмајаг» китабларындан истифадә един. Бу нәшрләр шаҝирдин үрәјинә јол тапмаға көмәк етмәк мәгсәдилә тәртиб олунуб. Мисал үчүн, «Тәлимләр» китабынын биринҹи фәслиндә бу суалларын ҹаваблары вар: «Әзаблар Аллаһын сынағыдырмы? Аллаһ һагг-әдаләти севир? Аллаһла неҹә дост ола биләрик?» Бәс «Аллаһын мәһәббәтиндән ајрылмајаг» китабы барәдә нә демәк олар? Бу китаб сајәсиндә шаҝирд өјрәнәҹәк ки, Мүгәддәс Китаб принсипләрини тәтбиг етмәк онун һәјатыны јахшылашдырмаға вә Јеһоваја даһа јахын олмаға неҹә көмәк едә биләр. Артыг бу китабларла башгаларына дәрс кечмиш олсаныз белә, һәр дәрсә јахшыҹа һазырлашын ки, ону һәр бир шаҝирдин тәләбатына ујғун тәтбиг едә биләсиниз.\n10 Амма тутаг ки, шаҝирдә мараглы олан һансыса мөвзу тәлим вәсаитләримиздә јох, башга бир нәшримиздә мүзакирә олунур. Белә һалда, шаҝирдә һәмин нәшри фәрди охумағы мәсләһәт ҝөрә биләрсиниз. Беләҹә, дәрси мәсләһәт ҝөрүлән тәлим вәсаитләримиз васитәсилә давам едә биләҹәксиниз.\nДәрси дуа илә башлајын (11-ҹи абзаса бахын)\n11. Дәрсин әввәлиндә вә сонунда дуа етмәјә нә вахтдан башламаг лазымдыр вә дуанын ваҹиблијини неҹә изаһ етмәк олар?\n11 Дәрси дуа илә башлајын. Адәтән мәсләһәт ҝөрүлүр ки, дәрсин әввәлиндә вә сонунда дуа етмәјә мүмкүн гәдәр тез башлајаг. Шаҝирдә изаһ етмәлијик ки, Аллаһын Кәламыны јалныз мүгәддәс руһун көмәји сајәсиндә баша дүшмәк мүмкүндүр. Бәзи тәблиғчиләр дуанын ваҹиблијини Јагуб 1:5 ајәси әсасында изаһ едирләр. Ајәдә дејилир: «Әҝәр сизләрдән киминсә һикмәти чатышмырса, гој... Аллаһдан диләсин». Сонра тәблиғчи соруша биләр: «Аллаһдан һикмәти неҹә диләјә биләрик?» Чох јәгин ки, шаҝирд дуа етмәјин ваҹиблији илә разылашаҹаг.\n12. Зәбур 139:2—4 ајәләри васитәсилә шаҝирдә сәмими дуалар етмәјә неҹә көмәк едә биләрсиниз?\n12 Шаҝирдә дуа етмәји өјрәдин. Шаҝирди әмин един ки, Јеһова онун сәмими дуасыны динләмәк истәјир. Она тәкликдә дуа едиб үрәјини тамамилә Јеһоваја ача биләҹәјини, һеч бир инсана дејә билмәјәҹәји һиссләри Онунла бөлүшә биләҹәјини изаһ един. Онсуз да Јеһова ән дәрин фикирләримиздән аҝаһдыр. (Зәбур 139:2—4 ајәләрини охујун.) Шаҝирди һәмчинин тәшвиг едә биләрик ки, јанлыш дүшүнҹәләринин вә пис вәрдишләринин өһдәсиндән ҝәлмәк үчүн Аллаһдан көмәк истәсин. Тәсәввүр един ки, артыг мүәјјән вахтдыр дәрс кечдијиниз шәхс бүтпәрәст мәншәли һансыса бајрамы гејд етмәји севир. Бунун јанлыш олдуғуну билсә дә, һәмин бајрама аид бәзи шејләрдә һәлә дә иштирак едир. Ону тәшвиг един ки, бунунла бағлы һансы һиссләри кечирдијини Јеһоваја ачыг десин вә Јеһованын севдији шејләри севмәси үчүн Ондан јардым диләсин (Зәб. 97:10).\nШаҝирди јығынҹаг ҝөрүшләринә мүмкүн гәдәр тез дәвәт един (13-ҹү абзаса бахын)\n13. а) Нә үчүн шаҝирди јығынҹаг ҝөрүшүнә мүмкүн гәдәр тез дәвәт етмәлијик? б) Шаҝирдин ибадәт евиндә өзүнү раһат һисс етмәси үчүн нә едә биләрик?\n13 Шаҝирди јығынҹаг ҝөрүшләринә мүмкүн гәдәр тез дәвәт един. Орада ҝөрдүјү вә ешитдији шејләр онун үрәјинә тәсир едә биләр вә тәрәгги етмәсинә көмәк едә биләр. Шаҝирдә «Ибадәт ҝөрүшләримиз неҹә кечирилир?» адлы видеону ҝөстәрин вә меһрибанҹасына сизинлә јығынҹаға ҝетмәјә дәвәт един. Мүмкүндүрсә, нәглијјатла бағлы көмәк тәклиф един. Дәрси һәр дәфә мүхтәлиф баҹы-гардашларла кечмәјин дә үстүн ҹәһәти вар. Бунун сајәсиндә шаҝирд јығынҹагдакы диҝәр тәблиғчиләри дә таныјаҹаг вә ибадәт ҝөрүшләринә ҝәләндә өзүнү раһат һисс едәҹәк.\nШАҜИРДӘ ТӘРӘГГИ ЕТМӘЈӘ КӨМӘК ЕДИН\n14. Шаҝирди руһани ҹәһәтдән тәрәгги етмәјә нә тәшвиг едә биләр?\n14 Мәгсәдимиз шаҝирдә руһани ҹәһәтдән тәрәгги етмәјә көмәк етмәкдир (Ефес. 4:13). Инсан Мүгәддәс Китаб дәрси кечмәјә разылыг верәндә әввәл-әввәл бу дәрсин шәхсән она һансы фајда ҝәтирәҹәји барәдә дүшүнә биләр. Амма онун Јеһоваја мәһәббәти артдыгҹа чох јәгин ки, башгаларына, о ҹүмләдән јығынҹагдакылара неҹә көмәк едәҹәји һагда дүшүнмәјә башлајаҹаг (Мәт. 22:37—39). Мүнасиб вахт јарананда она Падшаһлыг ишини ианәләрлә дәстәкләмәк имканы барәдә вурғуламаға чәкинмәјин.\nШаҝирдә јаранан проблеми һәлл етмәјин јолуну өјрәдин (15-ҹи абзаса бахын)\n15. Шаҝирдә јаранан проблемләри дүзҝүн һәлл етмәкдә неҹә көмәк едә биләрик?\n15 Шаҝирдә јаранан проблеми һәлл етмәјин јолуну өјрәдин. Тәсәввүр един ки, шаҝирдиниз вәфтиз олунмамыш тәблиғчидир вә јығынҹагдан киминсә онун хәтринә дәјдијини дејир. Бу заман тәрәф тутмагданса, јахшы олмаздымы ки, она Мүгәддәс Китаб әсасында неҹә даврана биләҹәјини изаһ едәсиниз? О, гардашыны бағышлаја биләр, јох әҝәр оланлары унуда билмирсә, сүлһ јаратмаг мәгсәдилә гардашына јахынлаша, онунла мүлајим вә меһрибан шәкилдә даныша биләр. (Мәтта 18:15 ајәси илә әлагәләндирин.) Шаҝирдә нә дејәҹәјини ҝөтүр-гој етмәјә көмәк един. Она «JWLibrary®» програмы, «Јеһованын Шаһидләринин нәшрләри үзрә ахтарыш» вәсаити вә jw.org® сајты васитәсилә проблемин һәлл јоллары илә бағлы мәсләһәтләр тапмағы өјрәдин. Вәфтиз олунмаздан өнҹә нә гәдәр чох тәлим алса, вәфтиздән сонра башгалары илә јола ҝетмәк она бир о гәдәр асан олаҹаг.\n16. Јығынҹагдакы тәблиғчиләри Мүгәддәс Китаб дәрсинә дәвәт етмәјин һансы үстүнлүкләри вар?\n16 Јығынҹағыныздакы тәблиғчиләри, јахуд зијарәт һәфтәси заманы рајон нәзарәтчисини шаҝирдинизин дәрсиндә иштирак етмәјә дәвәт един. Нијә? Јухарыда садаланан сәбәбләрдән әлавә, диҝәр тәблиғчиләр шаҝирдинизә сизин көмәк едә билмәјәҹәјиниз саһәләрдә көмәк едә биләр. Мәсәлән, ола билсин, шаҝирдиниз бир нечә дәфә сигарети тәрҝитмәјә ҹәһд едиб, амма баҹармајыб. Бу вәрдишин өһдәсиндән ҝәлмиш, ола билсин, бир нечә дәфә уғурсузлуға дүчар олдугдан сонра сигарети атмаға мүвәффәг олмуш бир диндашынызы дәрсә дәвәт един. Диндашыныз шаҝирдә еһтијаҹ дујдуғу практики мәсләһәти верә биләр. Әҝәр тәҹрүбәли гардашын, јахуд баҹынын јанында дәрс кечмәјә чәкинирсинизсә, һәмин дәрси апармағы она тәклиф един. Шаҝирдинизин һәр дәфә дәрс кечдијиниз баҹынын вә ја гардашын тәҹрүбәсиндән јарарланмаг имканы олур. Унутмајын ки, мәгсәдимиз шаҝирдә руһани ҹәһәтдән тәрәгги етмәјә көмәк етмәкдир.\nДӘРСИ ДАЈАНДЫРМАГ ҜӘРӘКДИР?\n17, 18. Дәрси дајандырыб-дајандырмамагла бағлы гәрар верәркән нәләри нәзәрә алмаг ҝәрәкдир?\n17 Әҝәр шаҝирдиниз һәјатында дәјишикликләр етмирсә, һәр һансы мәгамда өзүнүзә бу суалы вермәли олаҹагсыныз: «Дәрси дајандырмалыјам?» Вәзијјәти ҝөтүр-гој едәркән шаҝирдин габилијјәтини нәзәрә алмаг ҝәрәкдир. Бәзиләринин инкишафы диҝәрләринә нисбәтән даһа узун чәкир. Дүшүнүн: «Шаҝирдим өз вәзијјәтинә ҝөрә нормал сурәтдә инкишаф едир? Өјрәндији шејләрә риајәт етмәјә башлајыб?» (Мәт. 28:20). Шаҝирдин инкишафы јаваш ҝедә биләр, амма инкишаф мүтләг олмалыдыр.\n18 Бәс әҝәр мүәјјән мүддәтдир дәрс кечдијиниз шәхсин дәрси гијмәтләндирдији ҝөрүнмүрсә, онда неҹә? Белә бир сәһнәни тәсәввүр един: Шаҝирдлә «Тәлимләр» китабыны кечиб гуртармысыныз, бәлкә дә, «Аллаһын мәһәббәтиндән ајрылмајаг» китабына башламысыныз, амма о, бир дәфә дә ибадәт ҝөрүшүнә ҝәлмәјиб, һеч анма мәрасиминә дә гатылмајыб! Үстәлик, тез-тез әсассыз сәбәбләрә ҝөрә дәрси тәхирә салыр. Бу һалда, онунла ачыг данышмалысыныз *.\n19. Дәрсләри гијмәтләндирмәдији ҝөрүнән шаҝирдлә неҹә даныша биләрсиниз вә бу заман нәләри нәзәрә алмаг лазымдыр?\n19 Сөһбәтә нөвбәти суаллардан башламаг олар: «Јеһованын Шаһиди олмағына мане олан нәдир?» Ола билсин, о дејәҹәк: «Мүгәддәс Китабы өјрәнмәк хошума ҝәлир, амма һеч вахт Јеһованын Шаһиди олмајаҹағам!» Әҝәр мүәјјән мүддәт Мүгәддәс Китабы арашдырдыгдан сонра о белә бир фикирдәдирсә, онунла дәрси давам етдирмәјин бир мәнасы вар? Диҝәр тәрәфдән, ола билсин, шаҝирд илк дәфә үрәјини ачыб нә үчүн тәрәгги етмәдијинин сәбәбини десин. Мәсәлән, ола билсин, о, һеч вахт ев-ев тәблиғ едә билмәјәҹәјини дүшүнүр. Онун һансы һиссләр кечирдијини өјрәнәндән сонра она көмәк етмәк даһа асан олаҹаг.\nВахтынызы тәрәгги етмәјән инсана дәрс кечмәјә сәрф етмәјин (20-ҹи абзаса бахын)\n20. Һәвариләрин ишләри 13:48 ајәсиндә јазыланлар дәрси давам етдириб-етдирмәмәклә бағлы гәрар вермәкдә бизә неҹә көмәк едә биләр?\n20 Әфсуслар олсун ки, бәзи шаҝирдләр Һизгијалын дөврүндәки исраиллиләр кимидирләр. Јеһова онлар һагда Һизгијала демишди: «Бил ки, сән онларын ҝөзүндә телли аләтдә јахшы ифа едән, мәлаһәтли сәслә севҝи нәғмәси охујан бир адамсан. Онлар сәнин сөзләрини ешидәҹәк, амма бир нәфәр дә олсун онлара әмәл етмәјәҹәк» (Һизг. 33:32). Шаҝирдә дәрси дајандыраҹағымызы демәк бизә чәтин ҝәлә биләр. Лакин «артыг вахт азалыб» (1 Кор. 7:29). Вахтымызы тәрәгги етмәјән инсанлара јох, «әбәди һәјата апаран јолда јеримәјә мејли» оланлары ахтармаға ајырмалыјыг. (Һәвариләрин ишләри 13:48 ајәсини охујун.)\nӘразиниздә көмәк үчүн Аллаһа дуа едән башга инсанлар да ола биләр (20-ҹи абзаса бахын)\n21. 2020-ҹи ил үчүн сечилмиш иллик ајә һансыдыр вә бизә һансы саһәдә көмәк едәҹәк?\n21 2020-ҹи ил үчүн сечилмиш ајә бу ил әрзиндә шаҝирд һазырламаг ишиндә неҹә пүхтәләшә биләҹәјимиз үзәриндә дүшүнмәјимизә көмәк едәҹәк. Ҝәлин Иса Мәсиһин Ҹәлилә дағында тәшкил етдији мүһүм ҝөрүш заманы сөјләдији сөзләри унутмајаг: «Ҝедин... шаҝирд һазырлајын, онлары... вәфтиз един» (Мәт. 28:19).\nҜәлин шаҝирд һазырламаг вә шаҝирдләримизә вәфтиз олунмаға көмәк етмәк ишиндә пүхтәләшмәјә ҹан атаг (21-ҹи абзаса бахын)\nМүгәддәс Китабы өјрәнәнләрин үрәјинә јол тапмаг нә үчүн ваҹибдир вә буну неҹә едә биләрик?\nШаҝирдләримизә руһани тәрәгги етмәјә неҹә көмәк едә биләрик?\nМүгәддәс Китаб дәрсини дајандырыб-дајандырмамагла бағлы гәрар верәркән һансы амилләри нәзәрә алмаг ҝәрәкдир?\nНӘҒМӘ 70 Лајигли адамлары ахтараг\n^ абз. 5 2020-ҹи илин ајәси бизи шаҝирд һазырламаға тәшвиг едир. Бу ҝөстәриш Јеһованын бүтүн хидмәтчиләринә шамил олунур. Мүгәддәс Китаб дәрси кечдијимиз инсанларын үрәјиндә Мәсиһин шаҝирди олмаг истәјини неҹә ојада биләрик? Мәгаләдә дәрс кечдијимиз инсанларын Јеһоваја јахынлашмасына неҹә көмәк едә биләҹәјимизи арашдыраҹағыг. Һәмчинин дәрси давам етдириб-етдирмәмәклә бағлы гәрары неҹә верә биләҹәјимизи өјрәнәҹәјик.\n^ абз. 18 JW телевизијасында «Тәрәгги етмәјән инсанла дәрси дајандырын» видеосуна бахын.\nСиз башгаларына дајаг ола биләрсиниз\nСән Аллаһын Јеһова үчүн дәјәрлисән!\n«Руһ бизә тәлгин едир»\nБиз сизинлә ҝедәҹәјик\nМәтн Електрон нәшрләри јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Јанвар 2020\nҜӨЗӘТЧИ ГҮЛЛӘСИ (ТӘЛИМ НӘШРИ) Јанвар 2020


Q=18	C=9	SS=0	LS=9	PS=0	DC=0	LC=0	SD=0	BS=1	G0=6	G1=5	G2=3	DLID=az_RU	BODY=Nur-az.com - "Әрдоған үзр истәмәлидир"\n10 Август 2020 19 Зилһиҹҹә 1441 20 Мордад 1399\n"Әрдоған үзр истәмәлидир"\nТүркијә баш назиринин Косово илә бағлы бәјанаты рәсми Белградын наразылығына сәбәб олуб\nТүркијә баш назири Рәҹәб Тајјиб Әрдоғанын Косовода вердији бәјанат сербијалы сијасәтчиләрин наразылығына сәбәб олуб. АПА-нын “РИА Новости”јә истинадән вердији мәлумата ҝөрә, рәсми Белградын наразылығына сәбәб Әрдоғанын Түркијә илә Косовонун бирҝә тарихә малик олдуғу һагда фикри олуб.\n“Мән Косовоја ҝәләндә, өзүмү евимдә кими һисс едирәм. Косово Түркијәдир, Түркијә исә Косоводур”, - дејә Әрдоған билдириб.\nБу фикирләрә ҝөрә Сербија баш назиринин мүавини Александар Вучич Түркијәнин вә шәхсән Әрдоғанын үзр истәмәсини тәләб едиб. “Белә давраныш бејнәлхалг мүнасибәтләрдә јолверилмәздир. Бу сөзләрин архасында ҝерчәк нијјәтләр ҝизләнир”, - дејә о вурғулајыб.\nСербијанын баш назири Ивитса Дачич исә Әрдоғанын бәјанатыны Сербијаја гаршы тәхрибат адландырыб. “Белә шејләр мүасир Авропада мүмкүн дејил. Бу, Белградла Приштина арасындакы мүнасибәтләрин нормаллашмасына мәнфи тәсир ҝөстәрир”.\n3253 дәфә бахылыб